text:
Politica ta cruel, mientras “backstabbing” ta e arte pa elimina for di caminda posibel candidatonan cu ta aspira pa tuma mando di e partido cu nan ta pertenece. Nos por a waak con a elimina lider di e partido berde cu no ta carga e faam Eman y historia ta ripiti pero awor den e partido geel.
Diabierna e actual Minister-Presidentr cu un smile den su cara a anuncia cu a revoca e medida pa kita 240 di e 1400 remedi for di e lista positivo. Cambionan riba tereno medico ta responsabilidad di e Minister di Salubridad y p’esey cu asombro nos a ripara cu no ta e Minister di Salubridad a anuncia e revocacion, pero e Minister-Presidente. E motibo ta obvio. Cu e revocacion e Minister-Presidente a “sla twee vliegen in een klap”. Na prome lugar a desbarata e cabay di campaña di e partido berde, cu tambe a bin ta practica populismo riba e topico, coriendo campaña denunciando cu specialmente e personanan mayor cu poco entrada lo a wordo perhudica cu e medida pa elimina remedi for di e lista positivo.
Sra. Wever-Croes a siña su les pa hamas subestima e “experiencia” di e partido berde den manipula opinion publico. Nos por corda con a usa como cabay di campaña e “solidariteitsheffing”, despues “friends and family” y introducion di e BBO como base di nan campaña. Pakico a escohe AZV y pakico esnan di edad mayor? Sr. Eman ta bon na altura cu esnan di edad mayor ta conforma un parti substancial di e electorado. E lider ta tambe bon na altura cu malesanan cronico ta halto cerca esnan di edad mayor y cu gran parti mester sobrevivi cu un entrada marginal di pensioen. Pues no lo sobra mucho placa pa por cumpra remedi cu AZV no lo cubri mas.
E lider di AVP sinembargo a lubida di bisa cu ta su dos ministernan, Visser y Schwengle, ta responsabel pa deterioro di e calidad di cuido pa nos grandinan. Y despues di a desgracia nos pueblo, e dos “profesionalnan” a bandona Aruba en busca di un mihor entrada y un mihor cobertura di nan mesun cuido medico, pasobra Hulanda y Boneiro lo garantisa nan mihor pago y tur beneficio di un cobertura medico hulandes. Que hipocresia!!
E di dos motibo di e actual Minister-Presidente ta pa pone un paro na e aspiracion di e Minister di Salubridad pa remplasa su persona como lider di e partido geel. Sra. Wever-Croes ta bon na altura con e Minister ta maneha salubridad. Ta su mesun persona a tuma como su encargo pa trata na desbarata e ponencia di sr.Knops cu ta Aruba a presenta e opcion pa baha gasto di gobierno door di entre otro reduci e gasto medico cu AZV ta maneha. Nos por a tuma nota sin embargo con e PR di AZV, durante presentacion di e medida pa reduci e cantidad di remedinan di e lista positivo, a declara cu a inicia e proceso despues di a ricibi ordo di e Minister di Salubridad. Nos por corda tambe con a pospone introducion di e medida for di 1 di februari 2021 pa 1 di april 2021. Motibo di esaki ta pa duna gobierno oportunidad pa evalua con e reaccion di e pueblo lo tabata ta. Despues cu a constata cu ela cay den mal tera a disidi pa revoca e medida.
Un desaroyo deplorabel y otro ehempel con wega politico ta wordo hunga y con ta introduci un medida ad-hoc sin un bon estudio di factibilidad y sin e interes di e pueblo na pecho. Otro prueba cu probecho politico personal di e lider di e partido geel y sobrevivencia di su partido ta bin na prome lugar. Den mas di un ocacion sr. Gradus a informa cu no lo acepta cu ta coba un buraco pa yena otro. Reforma ta keda necesario, sr. Gradus a informa, pasobra e situacion ta sumamente precario y no por permiti wega politico ni populismo. Y hustamente esaki e dos partidonan grandi aki a bin ta practica den e caso aki.
P’esey UPP ta spera cu nos pueblo lo compronde cu NO POR CONFIA INTEGRANTENAN DI E PARTIDO BERDE NI GEEL. Pueblo no por permiti pa partidonan cu a desgracia nos futuro atrobe asumi responsabilidad gubernamental. UPP ta haci un apelacion na nos electorado pa husga “for once and for always” e “profetanan di desaster” y no permiti pa nan sigui cu nan engaño. UPP den Parlamento lo percura pa evita corrupcion y mal gobernacion.


c: text/html

text:
Kralendijk - Dòkternan di e departamento di Salubridat Públiko por bakuná hende na kas ku ta na kama, ta malu òf pa un motibu òf otro no por bai e sitio di pasa angua. Mas tantu posibel ta pasa e personanan aki angua den veranda/dilanti di kas. Ta pasa hendenan ku ta na kama e angua den kamber. Pa un sita pa haña e angua di corona na kas, por yama e number grátis 0800 0900 òf meil vaccinatie.info@bonairegov.com
Esnan ku ta biba den mesun kas ku e personanan ku ta pasa angua na kas, tambe por registrá pa pasa angua mesun dia ku e persona ku ta pasa angua na kas. Ta yuda si ora registrá, hendenan ta yena e deklarashon di salú; esei ta skapa tempu ora e dòkter bai kas. Hendenan ku pasa angua di corona na kas, mester bisti tapaboka ora ta bakuná.
Ya pa dos siman Salubridat Públiko ta pasa e angua di corona na kas den kaso spesial. Via dòkternan di kas, e departamento a haña un lista di pashènt ku no ta móbil. Na Rincon, dòkter Selly Pourier ta pasa hendenan angua ku nan mes no por bai e sitio di pasa angua. Te ku awor, a bakuná mas ku 7.000 hende na Boneiru ku unu òf ya kaba ku tur dos angua.

robotstxt: allowed

filter: keep


text:
Arubaanse Voetbal Bond a anuncia e delegacion cu lo representa Aruba na e Social Childrens Program Football For Friendship organisa pa Gazprom, FIFA y UEFA.
Diasabra Arubaanse Voetbal bond a tene un conferencia di prensa unda nan a anuncia e delegacion cu lo sali pa e como parti di un programa super special dedica na nos hobennan. For di un grupo grandi rond mundo cu a aplica e hobennan Sheqayli Ascenciin y Jahmani Eisden a wordo escohi pa forma parti di un programa special dedica na nos hobennan yama Social Childrens Program Football For Friendship.
Sin duda esaki tabata un tremendo noticia pa ambos hoben cu lo ta biahando pa Russia den e luna di juni proximo. E delegacion di Aruba lo consisti di Monique Ras( Hefe di delegacion), Edgard Erasmus (Coach), Jahmani Eisden(Young football player participant) y Sheqayli Ascencion( Young Journalist).
Source: 297sports


text: Gianni’s Nutrition ta un tienda local cu ta ofrece su clientela suplemento natural di e miho calidad, manera entre otro vitamina y mineral, proteina y e miho productonan di nutricion pa baha peso of pa deportista cu ta obtenibel den e industria. Si e deseo di nos cliente ta pa baha peso, mehora e condicion, sinti bon, boost su energia of mantene un estilo di bida holistico, nos staf amabel y educa riba e materia lo sa si asisti cada un persona riba su caminda pa biba un bida mas saludabel. Nos ta orguyoso cu Gianni’s Nutrition tin mas di 26 aña di experiencia dunando informacion tocante salud, dieta, suplemento y tecnica di ehercicio na su clientenan. Gianni’s Nutrition – Un manera simpel pa biba miho!


text:
Aruba
Accidente fatal na Cura Cabai Homber a perde su bida y dos otro persona a keda seriamente herida
ORANJESTAD-Diabierna den careda di 2’or di merdia a drenta un informe di un accidente frontal hopi serio pabou di Napa Cura Cabai. Tres persona a resulta herida, den cual un no tabata reaciona mas. E accidente tabata entre un Toyota Yaris di dos porta color geel, y un Suzuki Swift blanco.
Mesora a manda Polis, ambulance y Bombero urgentemente n’e sitio, mirando cu un di e victimanan tabata pega den e auto.
Na yegada Polis a cuminsa sera e caminda pa trafico. Mientras na yegada di ambulance e paramediconan a cuminsa trata e victimanan n’e sitio, hopi lihet nan a ripara cu un di nan no tabata duna señal di bida mas. E prome ambulance hopi lihet a sali direccion di hospital, cu e chauffeur di e Suzuki Swift.
Na yegada di e personal di Bombero, mesora nan a cuminsa corta e Toyota Yaris, p’asina libera e ocupante cu tabata pega den e auto, e chauffeur di e Yaris no tabata duna señal di bida mas. E ocupante tabata un dama. E ocupante di e Yaris tambe a wordo transporta cu maximo urgencia pa hospital. A wordo papia di un accidente frontal, pero riba caminda mes no por a mira ningun marca di brake.
Bomberonan n’e sitio despues di algun rato a libera e dama pasahero di e Yaris geel, mientras a tapa e vehiculo unda e curpa di e chauffeur a keda. Departamento Tecnico di Polis a presenta n’e sitio pa su parti di investigacion. Asina Aruba a conoce un morto di dos di 2021 mas den trafico.
Pa 3:15pm dr. Texier a constata morto di John Davis, naci na Aruba di 57 aña di edad. John Davis, ta biba na Yuwana Morto y ta un mecanico masha popular y conoci. Pa colmo su mihor amigo a muri e siman aki y awe el a hay’e den un accidente pisa y a fayece n’e sitio mes.
Cuerpo Policial Aruba ta manda palabra di profundo condolencia na famia di e fayecido.
Aruba
Minister Rocco Tjon: Comision di CPT a audit diferente centro di detencion na Aruba
Aruba
Caso Poentje Castro Detayenan demasiado vago a pone cu Hues no por a tuma otro decision
ORANJESTAD-Un misterio grandi Ministerio Publico a converti e caso di asesinato di Poentje Castro diamars ultimo, ora cu Hues den Prome Instancia a dicidi cu tin cu laga Anderson Rasmijn, e unico sospechoso di e caso aki, den libertad ya cu no tin pruebanan concreto y legal cu ta confirma cu ta el a mata Castro.
Sinembargo tin varios aspecto cu no ta cuadra of miho bisa ta klop cu otro den loke e acusado mes a declara den corte algun siman atras ora cu e caso a wordo trata mientras cu e aspecto mas extravagante, ta e hecho cu for di e investigacion inicial cu a wordo haci for di 2010, tin informacion di esaki cu a “perde.”
Un ponencia cu ta lanta hopi pregunta di e forma di proceder no solamente di Ministerio Publico pero tambe di cuerpo policial caminda ta ser mustra cu cierto partinan di e investigacion inicial, ta perdi y cu no por haya esaki.
Esaki ta duna un impresion di un falta di responsabilidad y seriedad di parti di e autoridadnan cu a haci e investigacion aki y unda nan informacion cu nan a hinca den computer, a bay y con esakinan por a perde. Lamentablemente mando policial no a ni reacciona pa bisa cu nan ta cuminsa un investigacion interno con algo asina por a pasa.
Con un oficial di polis, den e caso aki recherche, ta traha riba un caso den e “domain” di cuerpo policial, anto su informacion ta djis perde y ningun hende por haci esaki, ya cu ta dificil pa kere cu e recherchenan ta bay cas cu nan trabou y ta hinca esaki den nan computer na cas of nan laptop personal.
Fuera di esaki tin otro punto masha remarcabel, ya cu e sospechoso Rasmijn durante tratamento di e caso a declara cu el a bay cumpra droga na un cas cu ta cerca di e cas di e victima Castro.
Segun su declaracion, el a bay pa cumpra en total di 4 kilo di droga cu ta cocaina y heroina, dunando indicacion cu ta su so a bay pa haci e ‘respondi’ aki, cu sin duda ta hopi peligroso. El a bisa tambe cu na final e no a haya 4 pero 2 kilo so.
Ora cu tuma nota cu Rasmijn a staciona su auto den Spechtstraat pa cana bay den Weststraat cu ta un caya hopi transita, el a pasa riba e crusada di Weststraat y Rudolf Arendsstraat cu tambe ta un crusada hopi uza pa trafico, ta dificil pa asumi cu Rasmijn lo a core e riesgo di cana riba e pida di caminda aki, cu 2 kilo di droga sin cu el a wordo mira. Riba e mapa ilustra den e articulo por mira punto 1 ta unda ela staciona e auto y punto no. 2 ta unda Castro su cas tabata.
Ta mas normal den e tipo di negoshinan aki, pa “bestel” e droga cu anticipacion ya cu no ta solamente e droga e tin cu carga hiba bek su auto riba e distancia largo aki pero e ta canando cu miles di florin of dollar pa paga esaki cu tambe ta un riesgo grandi den e trayectorio cu el a bisa cu el a cubri.
Algo no ta klop cu su declaracion, esta di staciona su auto den Spechtstraat y cana bay te banda di Apollostraat banda di cas di Castro, pa e piki 2 kilo di droga sigur ora cu realisa cu mayoria di e negoshi di bendemento di droga, ta tuma luga den scuridad di anochi, pues lo por tin basta trafico pa y for di e mesun “tienda” na unda el a bay cumpra e droga aki.
Presencia di Rasmijn den vecindario ta keda un sospecho grandi den e caso aki pero tabata na autoridadnan hudicial pa clarifica esakinan y no awor despues di mas di un decada, busca pruebanan cu ya no por ta existi mas.
Tin un solo acusado, e yama Anderson Rasmijn. El a admiti cu e tabata na e sitio o sea den bisindario. Pero e ta nenga cu el a mata Poentje. Ministerio Publico a bisa e tabata actua straño pasobra el a para su auto leu y despues a bolbe na careda cu man scondi bou di su T-shirt. Kico e tabatin bou T-shirt? Fiscal no por a bisa kico esaki tabata pasobra nan no a ni a mir’e; ni ningun otro hende a mir’e cu e arma den su man.
Husticia ta paga awe pa eror di ayera
No tin ningun testigo cu a mir’e cerca di e cas di Poentje Castro y tampoco tin filmacion cu e tabata bini for di e cas di Poentje. E unico filmacion ta cu e ta den e caya pazuid di e supermercado Bo Chang y den Spechtstraat. E acusado mes ta nenga. Ni un biaha el a admiti di a mata Poentje Castro y hala atras.
A detene Anderson Rasmijn na aña 2011 pero no a haci ningun test pertinente di resto di polvo riba e pañanan confisca cu e tabatin bisti e anochi di e sucedido. E tabatin e pañanan aki ainda warda den un maleta. Pakico no a investiga e otro puntonan menciona door di testigo y a concentra solamente riba Anderson Rasmijn. Tur tip ta valioso.
Caso ta basa riba teoria y no echo
Fiscal mes a bisa den su rekisitorio cu el a dicidi pa concentra riba Anderson Rasmijn pasobra e tabata e unico sospechoso, mientras cu e mes algun minuut prome a pidi su disculpa pasobra e investigacion tabata laga hopi di desea y cu no a haya hopi parti di e proces-verbaal of cu a perde. Pakico no a cuminsa ful e investigacion di nobo y di e forma ey concentra riba tur e tipnan cu a drenta?
Varios tip cu no a investiga
Testigo a bisa cu tabatin un auto e anochi ey na cas di Poentje Castro cu mas hende den dje. No a bay riba dje; tabatin scooter sospechoso cu dos persona riba dje e anochi ey, pero no a sigui riba e pista aki; tin blackberry cu sanger y no a mencion’e mas; muraya tin mancha di sanger y no a bay riba dje. Si Poentje a cay y fayece mesora despues di e tiro, di con e muraya tin mancha di sanger. E persona cu a tira Poentje tabata den su cura y a bula pa huy. Ki tipo di sanger e tabata y ta mescos cu esun riba e Blackberry? Pregunta y mas pregunta. Pero sin contesta.
Aruba
Prome Minister Evelyn Wever – Croes ta premira: Un paro na recorte salarial lo yuda normalisa e situacion
Daily Nobo
Violadó di yu di kriansa a bai apelá kastigu i a haña mas aña aserka
Mark Mingo ta demandá OM pa miones di florin!
Kuminsá orientá mucha di skol di trempan riba tentamentu na skol
Rapòrt tokante kombatimentu di tentamentu i diskriminashon den skolnan
Curator kier a kobra PDVSA US$41,6 mion pa un debe di US$1.777.740
tema di Siman di Kultura: “Ban Kunuku ban Planta”
Manuel no ta digno pa representá Kòrsou mas
Girigorie (PAR) ta rekonosé balor di kombersashonnan ku Ulandesnan
Viktima a bai kobra kompensashon di seguro sin konsulta ku su abogado
Quincy Girigorie a manda mensahe fuerte pa Ulanda na nòmber di Kòrsou
Trending
-
Lokal6 days ago
tema di Siman di Kultura: “Ban Kunuku ban Planta”
-
Lokal6 days ago
Manuel no ta digno pa representá Kòrsou mas
-
Lokal6 days ago
Girigorie (PAR) ta rekonosé balor di kombersashonnan ku Ulandesnan
-
Lokal6 days ago
Viktima a bai kobra kompensashon di seguro sin konsulta ku su abogado
-
Lokal6 days ago
Quincy Girigorie a manda mensahe fuerte pa Ulanda na nòmber di Kòrsou
-
Lokal3 days ago
Violadó di yu di kriansa a bai apelá kastigu i a haña mas aña aserka
-
Lokal3 days ago
Mark Mingo ta demandá OM pa miones di florin!
-
Lokal4 days ago
Curator kier a kobra PDVSA US$41,6 mion pa un debe di US$1.777.740


text:
Den e programa aki nos invitado ta Sr. Hein van Maarschalkerwaart. Un persona ku ta fasina ku e instrument musikal ku e ta toka, ku ta un klarinet. E instrument musikal aki ta hopi konosi aki na Boneiru tambe. Ora nos tende di klarinet nos ta korda riba Jose Regales, Djo klarinet of Djo Mariachi manera nan tabata jamé. Nos a kombersa ku Sr. Maarschalkerwaart tokante su bida pero tambe riba su pashon ku ta muzik.
Produkshon: Fundashon Históriko Kultural Boneriano
Durashon: 52 minüt
Fuhikubo ta presentá: Hein van Maarschalkerwaart
Den e programa aki nos invitado ta Sr. Hein van Maarschalkerwaart. Un persona ku ta fasina ku e instrument musikal ku e ta toka, ku ta un klarinet. E instrument musikal aki ta hopi konosi aki na Boneiru tambe. Ora nos tende di klarinet nos ta korda riba Jose Regales, Djo klarinet of Djo Mariachi manera nan tabata jamé. Nos a kombersa ku Sr. Maarschalkerwaart tokante su bida pero tambe riba su pashon ku ta muzik.


text:
Den e 4 añanan ku mi a kuida kachó ku sierto regularidat mi a alohá yu di kachó ku sea ta siegu òf ku no ta mira bon. Ku un promedio di 1- 2 bia pa aña mi a haña unu. Un yu di kachó siegu no ta algu tristu i mayoria bia e por yuda su kurpa. Hopi bia bo no ta ni ripara ku nan ta siegu pasobra nan ta kore hunga i kue bògt mesun bon ku un yu di kachó ku si por mira. Hopi bia bo ta ripara na kos chikí. Tin ora nan ta kana dal frontal den pia di mesa. Tambe mi a ripara ku nan ta bira rònchi ora nan ta bèk. Nan ta kana di un manera un poko pekuliar, si bo paga tinu bon bo ta nota ku nan ta kana manera ta sòldá di staña nan ta. Ora nan hisa nan pia dilanti nan ta his’é nèt un tiki mas haltu dilanti ku pia di rèk. Asina nan por sinti ku tin opstákulo den nan kaminda.
Nos a yega di tin yu di kachó ku despues di tempu a haña algu di bista, òf tabata tin ku na promé instante no tabata mira nada i despues di tempu a bin haña nan bista sin niun problema i tambe tin ku ta keda siegu. Miéntras bo no keda kambia bo interior di kas lo bo evitá dalmentu kontra di kos den kas. Trata un yu di kachó meskos ku bo ta trata tur otro. No bai defendé mas ku otro. Nan tin ku siña biba ku nan hèndikèp, pa despues e no tin molèster di dje.
Lokual ku bo tin ku tene kuenta kuné ku kachó ku ta surdu/siegu ta ku nan no por tende/mira bo aserka. Ora nan ta drumi por ehèmpel òf nan ta eksplorá nan besindario nan lo por spanta si bo mishi ku nan. Un konseho ku mi por duna ta semper laga nan sa dor di uza bo stèm ku bo ta den nan besindario i ku bo ta bai mishi ku nan ora nan ta siegu anto bati man òf bati pia abou ora bo ta aserka un kachó surdu. Asina tur por ta trankil.
Yu di kachó surdu tambe ta eksistí. Esaki tampoko no ta un problema, solamente si bo mester pèrd’é for di bista i bo ke yam’é. Esaki nos a solushoná dor di pega un pal’i hilu na su banchi i siña un di e otro kachónan ora bo indiká esaki pa e bai buska e yu di kachó i pa e rank’é na e pal’i hilu pa hala su atenshon ku ta buskando e. Ora esaki sosodé bo ta duna e yu di kachó un rekompensa. Asina e ta siña ku ki ora ku ranka na e pal’i hilu e ta haña un kos di kome i lo e bin buska bo ki ora ku hala su atenshon asina.
Tambe nos a buska un banchi p’e ku tin un funshon di trel i nos a siñ’é ku ki ora ku e banchi trel e tin ku bin serka nos. Trelmentu ta nifiká rekompensa, nunka no bai korigié!! Yu di kachó surdu por siña tur komando hasiendo uzo di seña, esaki ta logra solamente si boso ta mira otro i tin atenshon pa otro.
Pa tur dos ta konta ku tin ku bai ku koutela ora ta buska un kas permanente pa nan.
©Rescueracao 2020
Grabashon di Billy, bo por mira kon e ta kana manera sòldá.
Mini tambe ta siegu i ta evitá e pia di mesa nèt na ora


text:
The content originally appeared on: Diario
E plan di Venezuela pa competi cu islanan ABC…
ORANJESTAD (AAN): El a wordo anuncia como un plan grandi pa haci e isla bira un atraccion turistico di clase mundial. Un forma cu Gobierno di Nicolas Maduro kier pa atrae inversionista stranhero, pa crea un otro isla turistico pa asina competi directamente cu e islanan ABC. La Tortuga ta situa apenas 330 km Oost-Zuidoost di Bonaire.
E tin beach blanco, awa blauw, un diversidad di 24 specie di parha, un refugio pa tortuganan marino, y esey ta djis algun di e tributonan di e isla La Tortuga, net dilanti costa di Venezuela den Lama Caribe. E ta un teritorio casi virgen, unda awor Gobierno kier trata di lanta un desaroyo turistico pa atrae inversion stranhero.
“E proyecto virgen, ecologico, mas importante di mundo henter ta aki den Caribe Venezolano,” ta loke president Nicolas Maduro a anuncia ora el a presenta e proyecto na final di Juli, di cual DIARIO a raporta esey tambe.
Pero pa bay construi 10 hotel di luho, cancha di golf, Aeropuerto, y un Waf di Crusero riba e teritorio aki cu ta 25 kilometer largo y 10 km hancho, no at wordo mira bon pa expertonan, segun e agencia Voice of America a laga sa.
“Mientras mas grandi e bira, mientras mas vuelo e haya, mientras mas complica e Aeropuerto bira, mas daño e ta bay haci y esaki ta afecta e factibilidad,” ta loke Joaquin Benitez ta adverti. E ta director di Sostenibilidad di Universidad Catolica Andres Bello na Caracas.
Pesey mes e organizacion ecologico ‘Fundacion La Tortuga’ ta totalmente contra e plan aki. “Si e ecosistemanan marino mas importante y cu ta protegi internacionalmente, tur cos bo ta haya na isla di La Tortuga. E ta un lugar unda cualkier intervencion cu bo haci, ta afecta e ecosistemanan aki cu ta basico,” ta loke e biologo Juan Pedro Ruiz a bisa, kende ta vice-president di e Fundacion.
E plan di Gobierno ta pa desaroya e isla cu Parke di Molina y Parke Solar. Actualmente e isla no tin ni coriente ni awa potable, cu ta nifica un reto di ingenieria pa reduci e impacto ambiental pa por duna e servicionan ey.
“No ta cuestion di instala un megatuberia y manda awa for di costa te na e isla, y kere cu ya tur cos ta cla y a resolve problema di awa. No. Pasobra mas awa cu yega na e isla, ta mas tin di trata esaki, y esey ta un operacion complica,” Benitez a splica.
Otro preocupacion ta e construccion di un Waf pa Crusero cu por destrui e awanan cristalino, y di un pista di aterizahe.
“Aki e suelo ta di calki, resto di formacion di coral cu a subi riba lama, cu suelo poroso cu tin un dinamico di infiltracion hopi delicado, y cu ta hopi duro pa kibra. Na e parti zuid di e isla tin algun laguna, laguna cu mangel, algun lugar hopi bunita, cu por wordo afecta ora cu bay kibra nan pa haya acceso. Nan sa cu tin un fauna importante asocia cu e costa, tin tortuganan marino cu ta traha nan neishi riba e beachnan,” e experto a bisa.
Pa atrae no djis e bishitantenan, sino tambe empleadonan pa e Hotelnan, ta pone e organizacionnan cu ta defende medio ambiente haci e pregunta: “Con lo bay maneha tur sushedad solido?”
E gruponan ecologico a corda, cu Gobierno Chavista a ofrece 15 aña pasa un proyecto similar caba na La Tortuga cu hamas a wordo ehecuta, y pesey nan tin miedo cu e trabaonan lo cuminza, pero despues ta wordo bandona y ruina mahos lo keda eyriba.


text:
Despues di e anunsio di oumento di e kantidat di buelo for di Merka pa Boneiru, ku orguyo Tourism Corporation Bonaire (TCB) ta yama bon biní na un oumento di e kantidat di buelo for di Amsterdam pa Boneiru ku KLM.
Miles Mercera, CEO di TCB: “Ku anhelo nos ta wardando riba e temporada di wenter binidero i miéntras nos ta sigui traha riba rekuperashon di nos industria di turismo, ku brasa habrí nos ta yama bon biní na e buelonan èkstra. No tin ningun motibu pa no bishitá Boneiru durante e wenter akí.”
Entre 15 di desèmber 2021 i 14 di yanüari 2022 KLM a plania 15 buelo èkstra for di Amsterdam pa Boneiru ku un avion B772.
E buelonan ekstra ta planiá komo lo siguiente: entre 15 di desèmber 2021 i 12 di yanüari 2022 tin un buelo èkstra riba djaluna i djárason. Riba djadumingu 26 di desèmber 2021 tin un buelo èkstra i entre 17 di desèmber 2021 i 14 di yanüari 2022 tin un buelo èkstra planiá riba djabièrnè.
Pa mas informashon bishitá wèpsait di KLM: www.klm.com


text: KRALENDIJK – Mardugá di awe djamars ku tur probabilidat algun persona a kibra i drenta den un kònteiner situá na e lugá di stashoná outo di kaminda ántes tabata Kolegio Papa Cornes. Doñonan di e negoshi a konta ku nan tabata na e sitio pa mas o ménos 1or di mardugá. Despues nan a bandoná e sitio i momentu nan a regresá mainta trempan alrededor di 6’or, a tuma nota ku anti sosialnan a kibra drenta i hòrta den e kònteiner. Nan a bai ku mayoria di “Cake”, un tipo di vürwèrk ku ta usa spesialmente pa show. A bai ku diferente otro tipo di vürwèrk for di e sitio. Polis a presentá e mainta na e sitio i e kaso ta bou di investigashon


text:
HENGELO — Churandy Martina ta regresá ku éksito den e kompetensia di FBK-Games na Hengelo Hulanda. Aña pasa Churandy no a forma parti di e kompetensia kai pa motibu di leshon. Pero e aña aki e atleta tabata bek ku un viktoria den e evento di 200m. Den e evento Churandy ta logra bin di atras i finalisá ku un tempu di 20.66 sekònde. Na di dos lugá pega tras di Churandy a finalisá Daniel Tablot ku un tempu di 20.67 sekònde.
Martina a kompetí den e evento di 100 meter tambe I a logra finalisá na di seis posishon ku un tempu di 10.40 sekònde. Huntu ku Churandy den e evento aki tambe a kore Hensley Paulina ku a finalisá na di ocho posishon ku un tempu di 10.45 sekònde.
Liemarvin Bonevacia i Terrence Agard tambe e kompetí den wikènt. E dosnan aki a partisipá den e evento di 400 meter na e Grand Prix di Ponce na Puerto Rico. Liemarvin a finalisá na di sinku lugá ku un tempu di 45.98 sekònde, miéntras ku Terrence a finalisá na di shete lugá ku un tempu di 46.04 sekònde.
Evento di 200 meter
Evento di 100 meter


text:
Riba e website aki bo ta haya informacion di gobierno di reino: topico-, noticia-, documento- y publicacionnan.
Ta dedica masha hopi tempo y cuido pa ofrece riba e site aki, informacion den e forma mas completo y mas corecto posibel, informacion actual y pa e ta mas accesibel posibel. Ta haci tur esfuerso pa mantene e site aki lo mas completo posibel y tambe hopi agradabel pa uza. Continuamente e site aki ta den desaroyo. Por entrega pregunta, observacion of comentario y sugerencia tocante funcionamento y estilo di e site aki via e formulario di contacto.


text:
ARUBA INNOVATION SUMMIT 2022 “The new Era of reinvention”
ORANJESTAD – Despues di dos aña, Futura hunto cu colaboradornan ta bek cu un di tres edicion di Aruba Innovation Summit: “The New Era of Reinvention” dia 31 di augustus proximo na renaissance Convention Center. E topico aki di ‘Reinvention’ ta pa inspira tur persona pa uza e habilidadnan cu nan tin caba pa por re-inventa nan mes. E conferencia transformativo aki lo duna participantenan e oportunidad pa haya tips y conocemento valioso, genera ideanan, re-defini kiko ta posibel, y keda informa di trends nan andando.
Cu un “All-star lineup” di oradornan local y internacional di diferente industria, cu amplio experencia den innovacion, e Innovation Summit aki lo duna participantenan e oportunidad pa expande nan network, participa den discusion y sessionnan interactivo, y haya tips y conocemento den con pa re-inventa bo mes, bo carera, bo organisacion, of bo negoshi.
E prome orador, Sr. Roger Osorio, autor di ‘The journey to Reinvention: How to build a Life in alignment with your values, passion, and purpose’ ta alabes fundador di ‘The School of Reinvention’ y tambe un educador na Universidad di Pensylvania. Roger ta un experto y tin amplio experiencia door di a traha cu miles di hende rond di mundo, incluyendo companianan renombra, riba nan propio trayecto pa reinventa nan mes. Durante e Innovation Summit Roger lo comparti su experiencia, informacion, y duna tips y ‘actionable steps’ cu bo por tuma como ser humano pa yega mas cerca na un bida, carera, of negoshi cu ta mas alinea y den sinergia cu bo balornan, pasion, y proposito.
E segundo orador, Sr, Danilo Weiner, ta ‘Director of Product Innovation’ na MasterCard y ta un innovador cu ta kere den e poder di creatividad, y con esaki – combina cu innovacion – por tin impactonan positivo den tur aspecto di nos bida. Actualmente Danilo ta lidera e varios esfuerso- y iniciativanan rond di MasterCard su portofolio extensivo di producto y solucionnan, incluyendo e capacidadnan di MasterCard su ‘Labs as a Service (LaaS). Danilo tin amplio experiencia den e creacion di solucionnan nobo, re-invencion, y con companianan por trece productonan cu realmente ta beneficia e consumidornan y e organisacion.
E ultimo ‘keynote’ lo ta den persona di Sra. Rowena Marin cu ta un lider den innovacion, autor, y ‘Global Agency Lead’ na Google. Cu un pasion pa ‘self-development’, Rowena ta lidera un programa global cu ta introduci, of yuda personanan pa ta mas habri pa por descubri y explora nan proposito y con nan por mehora nan mes, incluyendo nan bida profesional. Adicionalmente, Rowena lo lidera un sesion interactivo cu participantenan.
Lo clausura e Innovation Summit cu un panel di expertonan local, cu tambe a re-inventa, of a haya nan mes ta re-inventa nan mes, nan carera, of nan respectivo organisacionnan.
E Innovation Summit 2022: “The New Era of Reinvention” lo cuminsa 9:00 di mainta dia 31 di augustus, y ta programa pa oficialmente termina pa 4:00 di atardi. Despues lo tin un ‘Networking Event’ pa participantenan. E ticket pa participantenan ta Afl. 175, y pa studiantenan esaki lo ta Afl. 75,- y pa ambos esaki ta inclui lunch, y tambe sodas, coffee, thee pa e duracion di e Summit. Pa mas informacion, schedule, tickets, por bishita http://www.arubainnovationsummit.com y tambe por uza Pay.aw y click ‘Events’ pa tur informacion. Pa tickets pa bo negoshi of organisacion por adicionalmente contact: Thessaly.Zimmerman@Futuralab.org.
Futura Lab ta colabora cu diferente organisacionnan local y internacional, riba proyecto y iniciativanan innovativo pa stimula e capacidad di innovacion y conocemento, di e comunidad di Aruba. Pa mas informacion tocante Futura, y tambe rond di e Innovation Summit por contact hello@futuralab.org y bishita nos canal nan di social media pa tur informacion.


text:
KRALENDIJK – E kasonan ku gezaghebber Edison Rijna a anunsia komo kaso di korona na Bonaire, segun normanan internashonal I tambe na nos islanan ruman Korsou, Aruba I St Maarten ta wordu raporta komo inkonkluso I no komo kaso di korona. Un kaso konfirma ta ora ku tin un konfirmashon di laboratorio di e vrius , ir-respektivo di senjalnan I simptomanan kliniko, esaki ta segun definishon internashonal pa raporta un kaso konfirma.
Pa kalma e pueblo ku repatriashon ku potenshal kargadonan di korona ku lo por jega Bonaire for di paisnan infesta ku e virus. Gezaghebber Rijna I EBT a anunsia ku Bonaire ta bon prepara ku asistensia for di Hulanda I Colombia pa deal ku e virus. Esaki ta malinformashon o manipulashon di pueblo Boneriano pasobra segun raportahe mundial Hulanda ta un di paisnan na mundu I sigur na Oropa ku tin mas problema pa deal ku korona. Hulanda ta entre e promenan I por kompare ku Merka , per kapita, tin kasi mes tantu hende infekta pero tin dobel mas morto ku Merka a konsekuensia di korona.
Na Hulanda tin mas ku 33 mil kaso di korona I a hospitalisa mas ku 8000 hende i ku su sistema di kuido I hospital no por akapara tur e problema ta kombirtiendo stadion di futbol den hospital I ta mandando pashentnan Alemania.
Na Hulanda kada dia tin alrededor di 1000 kaso nobo di korona I mas ku 100 hende kada dia ta muri I loke ta mas espantoso ta ku di e 3751 ku a muri te awo ta ku ca 90% pues 9 di kada 10 hende ku muri ta hende nan riba 60 anja di edat. I awor “Platform ZorgDomein” di dokternan Hulandes mes ta bai investiga pasobra e sifranan aki ta hopi mas haltu pasobra RIVM ta registra I raporta solamente hendenan ku a wordu di test I a muri den hospital o intensive care pero no esnan ku a muri den sentronan di kuido, na kas o otro kaminda I ku no a wordu di test.
Loke gezaghebber Rijna ni EBT ni ningun deputado I mandatario no ta splikando pueblo Boneriano ta ku ta Hulanda I RIVM ta disidi den salubridat I ku Gobiernu di Hulanda tin un plan oskuro pa deal ku Korona COVID-19. Hulanda ta aplikando e sistema di herd-immunity- imunidat di grupo – ku ta ensera ku ta laga hendenan pega ku e virus I espesialmente esnan mas vulnerabel i grandinan lo muri, I gobierno lo spar miones na presupuesto di kuido I penshon. E sifrnanan ariba I internashonalmente raporta ta prueba di esaki.
Ta pesey Rijna a bisa ku korona mester bin Bonaire? Pa por importa e systema oskuro Hulandes, ku ley di euthanasia I ley ku riba 70 anja dokter no ta obliga pa trata o yuda pashentnan,nos grandinan I esnan mas vulnerabel lo bira estadistika di korona meskos ku na Hulanda?
Dikon diputadonan Kroon I Tjin Asjoe ta ketu, espesialmente den Heijer – diputado sosial ku mas tantu voto – no a opone na e drive-thru test banda di e kas di kuido – I no kier proteha nos pueblo espesialmente esnan mas vulnerabel I nos grandinan kontra di e plan oskuro aki di gobierno Hulandes?Dikon Dialogo Sentral ta ketu? Dikon USIBO ta ketu I no ta defende e ser humano mas? Dikon BONHATA, TCB, BBE , Asosashonan di bankonan – sektor komersial- tambe ta ketu, ku un Bonaire komo uniko isla den Karibe ku no tin real kaso di korona-virus ,Bonaire lo por ta prome islanan den Karibe I mundu pa rekupera bek nos turismo komo un isla Korona-free? Dikon kleronan I religionan ta ketu apesar di tur e datosnan aki ku ta praktikando euthansia premidita ku korona? Dikon politikonan Boneriano no ta analisa e datosnan di Hulanda I splika pueblo Boneriano ku Hulanda ta un di e paisnan na mundu ku tin mas problema I mas morto per capita I no por sigui ordu di Hulanda na Bonaire sin mas pa hasi meskos importa I trese e virus Bonaire pa sigui kaba ku esnan vulnerabel I grandinan I sobra di e pueblo Boneriano ku a bira minoria kaba riba su mes isla?
James Finies, Nos Ke Boneiru Bek


text:
WILLEMSTAD — Djamars 28 di September 2015, miembronan di diferente team di Futbòl na nos dushi Isla Kòrsou mester entrega nan voto pa diferente puestonan den Direktiva di FFK. I esei ta nifiká ku puesto di Presidente di FFK tambe lo ta disponibel i Kòrsou ta kla pa un kambio!!!
Despues di e tremendo trabou di e team tras di Nos ta 12, Kòrsou a realisá ku mester bini un kambio drástiko den nos Futbòl National. Mester bin Inovashon, Transparensia i Dedikashon na tur nivel di nos deporte Futbòl. I Ramiro Griffith ta e kambio nesesario pa un desaroyo progresivo den Federashon Futbòl Kòrsou (FFK).
Ramiro no ta solamente un Hóben dinámiko, íntegro, profeshonal, korekto I ku eksperensiá den diferente area di e deporte futbòl, pero tambe den a area super importante ku ta maneho. Aktualmente Ramiro ta Direktor Interino di ACU I Ramiro ta un persona bon prepará den tur aspekto di komunikashon, finansa, Relashon Públiko I su karakter simpátiko I agradabel ta un aspekto positivo ku lo tin hopi influensia den relashonnan I dialogonan International.
Ramiro a hunga futbòl den Centro Dominguito I ta e aktual presidente di Centro, tambe Ramiro a hunga futbòl I forma parti di Eredivisie SC Heerenveen I Veendam i pa kulminá tambe hoofdklassers divisie na FC Lisse ter Leede Appingedam na Hulanda. Ramiro tin 15 aña di eksperensia komo hungadó di Futbol riba diferente nivel I lo e por aportá inmenso na Federashon Futbòl Kòrsou.
Ramiro ta kere ku bo mester forma un direktiva transparente I honesto ku ta konsistí di miembro nan eksistente I tambe kara nan nobo ku por trese ideanan nobo I Inovativo.
Trahando den Union, habriendo porta pa skucha kada un nesesidat nan di diferente team nan di Futbòl ta e promé stap ku mester wòrdu tuma pa por mehorá I strukturá e rumbo nobo I Inovativo ku FFK tin ku bai tuma.
Ramiro ta sigui splika ku sin oido pa otro miembro di direktiva of teamnan, lo no or bin un kambio, pasobra e direktiva nobo lo traha sin pia ni kabes. P’esei e ke implementá Open Door Policy, kaminda opinion di kada un persona den direktiva I tambe miembro nan di team lo haña e trato igual I oportunidat pa trese nan ideanan dilanti.
Trahando huntu I transparente nos por logra kosnan grandi den Futbòl di Kòrsou.
FFK mester di un kambio, I mi ta para pa esei.


text:
Update rotonde Elmar
Aviso importante
Update rotonde N.V. ELMAR/COOKS Restaurant.
Diasabra dia 13 di augustus 2022, nos lo cera e crusada/rotonde for di 6’or di atardi y habri dialuna dia 15 di augustus 2022 pa 3’or di marduga.
E motibo cu nos lo cera mas tempran diasabra anochi ta pa haci ultimo ahustacionnan y pa diadumingo mainta tempran nos lo asfalta e caminda. Tambe diadumingo dilanti El Gaucho Restaurant Aruba nos lo haci un “wegkruising” (pasa tubo bou di caminda).
Dialuna 15 di augustus 2022, nos lo bolbe cera 7’or di anochi pa haci e trabounan di marcacion y pa dia 16 di augustus 2022 nos habri e caminda/rotonde completamente.
Desviacion ta keda via Nieuwstraat, Columbusstraat, Irenestraat, Sibeliusstraat, Sweelinckstraat y Alfred de Mussetstraat.
Por fabor tene cuenta


text:
Detenshon pa maltrato i menasa.
KOMUNIKADO DI PRENSA 289 / 2021
18 ougùstùs 2021
Detenshon pa maltrato i menasa.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djamars 17 di ougùstùs 2021, alrededor di 15.11’or Sentral di Polis a risibí notifikashon di
un kaso di maltrato ku a tuma lugá na un kas na Kaya Dominico J.R. Herrera.
E unidat polisial ku a yega na e sitio a topa ku un dama ku sla na su man drechi i e banda
drechi di su kara.
For di investigashon ku polis a hasi na e sitio a resultá ku e pareha tabatin problema ku otro
i esaki a terminá den maltrato di e dama i menasa di hinter e famia.
Relashoná ku esaki alrededor di 15.35’or polis a detené na e sitio e hòmber sospechoso
J.L.D.C.D. nasé na Madeira di 65 aña di edat, pa e kaso ariba menshoná.
A presentá e sospechoso dilanti un fiskal ouksiliar ku a ordená su enkarselamentu
pendiente di mas investigashon.


text:
WILLEMSTAD/GUAYAQUIL – Djaluna dia 2 di Sèptèmber, Michael Arvelo ku ta vise presidente di Confederacion Panamericana de Billar, a risibí yamada di ofisina prinsipal di e konfederashon, p’e tuma na su enkargo un problema grandi ku a surgi na Ecuador. Lokual a sigui despues ta dokumentunan ku ta relatá e problema entre e federashon di e pais i e klupnan afiliá di rònt e pais i ku t’e na e momentunan ei no tabata mira solushon, ya pa mas di tres luna.
Djárason 17 di sèptèmber, Sr. Arvelo a sali pa Ecuador pa tres dia i djaweps a reuní pa mitar di nuebe di mainta den Hotel Ramada na Guayaquil ku e representante di minister di deporte Sr. Alfredo Anzules i Sr. Alex Gonzales sekretario general di Komité Olímpiko Ekuatoriano. Aki e ta presentá na nan e posibel solushon pa e problemanan i tur dos a keda satisfecho pa lokual Sr. Arvelo a trese dilanti. Riba petishon di e dos organisashonnan, Sr. Arvelo a keda asigná pa supervisá e elekshon pa direktiva nobo ku mester a tuma lugá e mainta ei den e sala prinsipal di e ‘Federacion Deportiva Nacional del Ecuador’.
Den e edifisio aki ta kaminda tur e ofisinanan di e deportenan amatùr di Ecuador ta situá .Den sala kompletamente yen a tuma lugá e elekshon kaminda a elegí e direktiva nobo pa e próksimo 4 añanan .Tur kos a kana perfektamente bon i tantu Sr. Anzules komo Sr. Gonzales , e direktiva nobo i tambe CPB, a aploudí e esfuersonan di Michael Arvelo ku a duna 100% pa a trese solushon pa un problema ku awe ya ta forma parti di pasado deportivo di Ecuador.
Mas atardi riba petishon di Sr. Luis Velez Michalon ku ta e presidente nobo, Arvelo a duna un ora di klínika na e forsa téknika ku ta bou di direkshon di Sra. Llalile Moreira ku ta traha ku e sekshon hubenil. Eksperensha di mas di 30 aña den e deporte di biar tantu lokal i internashonal, a kontribui hopi na solushon di e problema. Sr. Carlos Rivera, presidente di ‘Confederacion Panamericana de Billar’, a manda felisitá Michael Arvelo pa un bon trabou hasi den representashon di nos federashon kontinental.


text: WILLEMSTAD — Tur kos ta kla pa biar ranka sali den 2015 y e promé evento ta e Kampionato di Kòrsou Bola 9. Tur miembro por inskribí pagando 25 florin y no miembronan 35, esaki por tuma lugá serka Sr. David Prins na 5243869 of via info@febiko.org of na Poolarena durante dianan di aktividat. Inskripshon ta sera djaluna awor dia 26 pa 12’or di mèrdia. E evento ta programa pa kuminsá djárason 28 y terminá djadumingu dia promé di febrüari. Pues no pèrdè e oportunidat aki pa partisipá. E kampion y subkampion ta klasifiká mesora pa kampionato Pan-Amerikano benidero ku lo tuma lugá den luna di yüli. Federashon Biyar Kòrsou ta spera di konta ku partisipashon di tur su miembronan.


text: KRALENDIJK – Un suidadano a konta un reportero di Radio Live 99.9 FM, ku ta bale la pena pa por tin un persona manera Edison Rijna komo gezaghèber 6 aña mas. El a sigui konta ku e no konosé gezaghèber bon personalmente, sinembargo e ta tuma nota di su manera di traha. “Un persona simpel i humilde manera ta kantá den nos himno. Un hende ku ta kumindá tur hende i no ta aktua pasobra e ta gezaghèber, i no ta atendé ku esnan kisas ménos konosí den komunidat. Mi ta bisa esaki, pasobra gezaghèber nan sèmper na Boneiru a biba separá ku e hende chikí den komunidat. Mi no ke papia ménos bon di otronan, sinembargo esei ta e bèrdat. Lydia Emerencia tambe tabata un hende sosial, esta poko habri pa hende den komunidat. Sèmper mi sa di esnan ku tabata manehá e posishon komo gezaghèber, ta sinti ku nan ta ariba tur otro hende den tur sentido di palabra. Rijna ta kuminda tur hende, si bo papia kuné e ta dunabo atenshon i si e por yuda, e ta hasié hustamente. No ta pòrnada a dun’é oportunidat pa kontinuá 6 aña mas komo gezaghèber. E ta bon i esnan ku por a hasi kambio, sigur ta skohe pa e mihó desishon. Un hende lo bisa gezaghèber a yuda esei i e ta sali papia yen kos bunita. Sigur gezaghèber a yudami. No personalmente, sinembargo el a hasi su trabou bon loke a yuda nos tur den komunidat. Pabien un bia mas i éksito, i manera ya ta e kaso, huntu ku komunidat ban pa 6 aña den bon harmonia na bienestar di Boneiru,” e suidadano a bisa.


text:
MERKA — Un dia despues ku 14 akusado, nuebe ofisial di FIFA i sinku ehekutivo a keda akusá ofisialmente pa Merka di soborno, korupshon i labamentu di plaka, outoridatnan na Merka ta bisa ku ainda nan no ta kla. “Esaki ta solamente e komienso di nos trabou, no e final,” Kelly Currie fiskal pa e distrito ost di New York a bisa. Den e akusashon ofisial di 166 paginá ku a keda presentá ta papia di 25 ko-konspiradó banda di e 14 akusadonan ku ya ta konosí.
Di e shete akusadonan ku a keda detené ayera na Suisa, seis ta oponiendo nan ekstradishon pa Merka. Esaki ta pone ku Merka lo tin ku bai presentá un petishon ofisial di ekstradishon den korte na Suisa den e próksimo 40 dianan.
Segun e Ofisina Federal di Hustisia di Suisa, e úniko akusado ku no a oponé su ekstradishon lo keda entrega na Merka una bes su ekstradishon keda aprobá pa korte Suiso.
Pa FIFA e elekshon presidensial di djabièrnè ta siguí normal. Pero segun UEFA, esaki mester keda postpone. Den un komunikado UEFA a duna di konosé ku loke ta pasando ta un desaster pa FIFA i ta mancha e imágen di futbòl den su totalidat. E Federashon ta di opinion ku mester bin un restrukturashon i un reforma real den FIFA i ku konsekuentemente no por tene un elekshon bou di e kondishonnan aki.
Tantu e konfederashon di CONCACAF komo esun di CONMEBOL a duna di konosé ku nan ta kooperá kompletamente ku e investigashon i ta repudiá e aktonan di korupshon ku a keda trese kontra nan miembronan. Nuebe di e personanan ku ta keda akusá den e kaso di korupshon den FIFA ta sea miembro of èks-miembro di e konfederashonnan aki.
Patrosinadónan pa FIFA su eventonan ya a kuminsá ekspresá nan opinion. Segun Visa, “ta importante pa FIFA trese kambio awor. Den kaso ku esaki no sosodé nos lo re-evalua nos patrosinio.” Mas aleu, otro patrosinadonan manera, Coca Cola, Adidas, McDonalds i Budweiser tambe a drenta den kontakto ku FIFA. Sin embargo, ainda niun no a bisa ku nan lo kita nan patrosinio.


text:
- Krea
Isla Nobo: Kòrsou 2069
E kuenta akí ta trata e blòkinan di konstrukshon fundamental di nos sosiedat: ambiente konstruí, energia, informashon & teknologia i transporte. Ku e kuenta akí nos ke reta bo pa partisipá aktivamente i kuminsá krea e Kòrsou di futuro, ku nos tur por ta orguyoso di dje. E meta di nos kuenta ta pa inisiá vários diskushon tokante nos futuro.
Nos kuenta ta duna un bista di nos vishon pa Kòrsou na aña 2069. Ku nos kuenta, nos ke mustra e reto- i opstakulonan ku nos mester tuma pa realisá e vishon akí. Den e panorama nos ta repartí e retonan bou di kuater kategoria:
Ambiente konstruí (Isla Urbano)
Energia (Isla Duradero)
Teknologia di informashon i komunikashon (Isla Konektá)
Transporte (Isla Móbil)
Nos ta presentabu nos vishon kontando e kuenta di Janchi na 2069.
Ei, kon ta?
Ami ta Janchi, arkitekto i diferente otro kos banda di esei, por ehèmpel Otrobandista, ya ku mi a nase i krese den e bario ei. Mi a lanta stimando mi bario i mi ta fasiná pa e ambiente einan. Den mi hubentut algun kas i kaya tabata dekaí, pero mi a sinti e potensial di mi bario sí, meskos ku esun di siudat i henter nos isla. Ku diploma di skol sekundario mi a bai afó pa studia, manera hopi studiante den e tempu ei. Ami a skohe pa studia Arkitektura i Desaroyo Urbano. Durante mi estudio mi a probechá di e chèns pa bishitá diferente pais i siudat floresiente pa haña inspirashon. T'e kalidat di bida i tur e inovashonnan ku mi a mira durante mi biahenan a inspirá mi. Esei a pone mi disidí pa bai Kòrsou bèk pa kontribuí na realisashon di e potenshal ku mi a premirá hopi aña pasá. Bo ta pèrmití mi dòsplak'i palabra, por fabor? Awèl, laga mi konta bo mi vishon.
Rayo di solo ta lanta mi for di mi kama. Esta un bunita bista mi tin riba brùg di Juliana. Luna pasá mi a muda bin biba den e apartamentu resientemente konstruí na Isla Nobo. Isla Nobo ta un bario den kurason di Willemstad, ku ántes tabata konosé pa su tera shushi i su airu kontaminá. E toren di apartamentu akí ta un di e último proyektonan realisá den un rekonstrukshon urbano mayó. Mas o ménos 50 aña pasá, niun hende no por a imaginá ku por a transformá e pida tera desolá i kontaminá akí den un siudat yamativo di alta kalidat.
Tabatin un kambio drástiko di mentalidat den e planifikashon urbano di Kòrsou pa remeditá kon por usa nos siudatnan. Kon pa kambia kas riba nan so rondoná pa kurá grandi yen di palu, den blòki di apartamentu di vários piso. Blòki di apartamentu no ta solamente e tipo di bibienda mas duradero, sino nan ta ofresé e posibilidat di krea ambiente vibrante i bibu tambe, ku un meskla di residensia, ofisina, lugá di kompra i parke pa keiru. Remodelashon di e plan urbanístiko a hunga un papel klave den kreashon di e posibilidat akí.
Bahando trapi pa yega e kafé abou, ya mi ta hole e fragansia familiar di arepa di pampuna ku kané. 'Bon dia, Janchi!' Sandra ta kumindá mi djingueri miéntras e ta trese mi un tayó ku arepa sukulento. E ta krese pampuna riba dak di e edifisio. Mas fresku e no por sirbi nan. Den pasado nos a konosé skarsedat di bèrdura i fruta, debí na problema kousá pa nos dependensia di kuminda importá. Un bon ehèmpel a pasa na 2018 ora Venezuela a sera frontera pa nos islanan ABC i nos a keda sin risibí e barkunan di fruta i bèrdura for di tera firme. Nos a realisá ku no por a keda dependé di e importashon ei mas. Algun kunukero a probechá di e demanda pa fruta i berdura i nan a subi nan produkshon di produkto lokal. Públiko tambe a bira mas konsiente di e manera duradero di produkshon. Den kombinashon ku desaroyo teknológiko, pokopoko mas kunuku urbano a nase. Awor nan ta produsí kasi 70% di e konsumo vegetal na Kòrsou.
Si mi bai awor, mi por kue ponchi eléktriko pa Skalo ku ta sali den 6 minüt. Hopi kos a kambia respekto di mobilidat na Kòrsou. Transporte públiko a mehorá drástikamente i a hasi poseshon di outo privá relativamente inatraktivo. Pa e motibu akí mi a bende mi outo un 45 aña pasá pa un karchi di mobilidat públiko mensualmente repartí, 'Bip Bip’, pa yega tur kaminda. Den e temporada ei Bip Bip tabata kosta 50 florin pa luna. Djadumingu mi gusta kue bùs eléktriko, sistema Tránsito Rápido (BTR) pa Mari Pampun Beach Boulevard i subi laman wensùrf. Na e bulevar vibrante mi ta topa otro fanátiko di deporte akuátiko. Bùs ta sali kada 10 minüt di Skalo i denter di un rat'i ora mi ta yega mi destino pasobra e infrastruktura ta permití pa yega sin mester para hopi.
Ta djamars dies or di mainta. Mi a kaba di yega Skalo, e bario empresarial di Willemstad. Kaya ta yená ku hende. E último añanan populashon di Kòrsou a krese supstansialmente, spesialmente den sentro di siudat. Kompará ku 2019, e kantidat di habitante a krese te 620.000 awe! E kresementu asombroso di nos poblashon akí a kuminsá ora hopi yu di Kòrsou a regresá, prinsipalmente for di Hulanda, i hopi hende di otro isla den region a imigrá. Ku invershon visibel den un ekonomia di konosementu den añanan 20, Kòrsou a sa di atraé talento tòp di tantu su yunan bibá afó komo personanan for di Karibe. E kresementu enorme akí a krea sosten pa e invershonnan nesesario pa alsa kalidat di infrastruktura, transporte, energia, teknologia digital i bibienda. Un populashon diverso no ta proba nos abilidat di atraé talento so, sino e ta stimulá inovashon i kresementu ekonómiko tambe. Nos tabata kapas di brasa e rikesa di nos diversidat. Éksito di esaki bo por mira den barionan manera Barrio Latino i China Town.
Mi ta kana den 10 minüt di e terminal di ponchi pa Fundashon Kas Popular (FKP). Gobièrnu ta stimulá kanamentu den siudat masha. Ku e kresementu resien di populashon, ku a resultá den área urbano mas denso, sentro di siudat a wòrdu reformá na diferente manera pa enkurashá kanamentu. Kas, kafé, tienda, pakus i ofisina ta situá serka di otro di moda ku ta fásil pa yega nan na pia. Kaya ku hopi palu kantu di kaminda ku ta ofresé sombra fresku. Pa promové kanamentu ainda mas, a prohibí outo for di siudat mas o ménos 40 aña pasá. E medidanan akí no a yuda establesé Willemstad komo un ehèmpel di siudat kaminabel so, sino nan a kontribuí na mehorá salubridat en general di e habitantenan tambe.
Na FKP mi ta bai topa Tania pa diskutí e fase final di desaroyo di e bario Bon Pais pegá ku Wechi. E meta di Bon Pais ta pa krea un ambiente di bibienda kontemporáneo ku konstrukshon di kas sosial pa studiante i resien graduá. Tania a puntra mi pa kompartí mi perisia di diseñá habitashon ku ta keda fresku henter dia sin dependé muchu di èrko. Di e manera ei e agensia di kas popular por redusí uso di energia den nan kasnan, ku lo resultá den faktura mas kómodo pa e habitantenan. Riba e nivel logístiko, Bon Pais ke bira mas duradero, usando mas tantu desperdisio resiklá posibel di Landfill Malpais ku a sera.
Na fin di nos reunion, mi ta bisa Tania ku mi ta bai topa Kalisa, mi kolega anterior, profesor di Cities of Tomorrow na Universidat di Teknologia na Jamaica. Mi ta kue bùs di Skalo pa Hato, Caribbean International Airport, pa yama Kalisa bon biní. Nos aeropuerto aktualmente ta funshoná komo e hùp di Karibe ku ta konektá pasahero i kargo di Norteamérika i Europa pa Suramérika i Karibe. Nos a bira un di e aeropuertonan mas kardinal di region, ku ta prosesá mas di 6 mion pasahero pa aña, ku ta residente plùs pasahero di tránsito.
Ami ku Kalisa ta presensiá un konferensha tokante Siudat Inteligente organisá pa University of Curaçao (UoC). E oradó prinsipal di e konferensha ta nos minister di Siensia i Teknologia. Su charla ta trata uso di outomatisashon pa yuda solushoná reto ku a surgi debí na e ekspanshon lihé di nos populashon. "Durante hopi aña kresementu di Kòrsou tabata un reto pa nos," e ta splika. "Pa sigui manehá nos siudatnan efisientemente, nos ke drenta e siguiente fase den outomatisashon pa mehorá nos ret di transporte, servisio públiko, suministrashon di kuminda, i nos seguridat i vigilansha."
Despues di e diskurso, nos ta diskutí tokante e ròl di teknologia den edukashon di nos yunan, for di grupo 1, i kon por prepará e chikitinnan pa un bida yen di reto teknológiko. Un señora a kompartí ku su ñetunan for di edat di 9 aña ya tabata siña programá kòmpiuter. Pasobra teknologia ta parti di bida diario di mucha, ta importante pa bira konsiente di e konsekuenshanan sosial. Kalisa ta bisa ku na Jamaica universidat ta investigá mucha ku ta konektá emoshonalmente ku entidatnan digital. Kisas esaki ta un tema ku e dos universidatnan por investigá konhuntamente den un siguiente konferensha.
Despues di e konferensha nos a tuma despedida. Na kaminda pa e bòrchi di bùs, mi ta para un ratu pa tira un bista riba e paisahe energétiko di parke universitario. Studiante ta kore bai lès, òf ta studia purba un ke otro prototipo òf ta preparando pa un wega di bala. Ora mi tabata lektor invitá pa e kurso di Desaroyo Urbano Sano i Duradero, mi a bishitá universidat frekuentemente. Den e kurso ei, hopi biaha mi a diskutí e lèsnan saká for di e desaroyo di bario di Wechi komo un gran ehèmpel di desaroyo urbano sano i duradero.
Mi bista ta fiha riba un grupo di studiante trahando duru pa 'Gran Reto di Energia' un proyekto anual masha gabá, organisá pa universidat pa stimulá solushonnan energétiko inovador. Un pankarta kologá pafó ta anunsiá tema di e aña akí: Sistema di Depositá Energia. E tópiko akí ta reta studiante pa eksplorá posibilidat di krea un sistema di energia kompletamente desentralisá pa Kòrsou. Ku tal sistema bo por konektá tur bario apart via microgrids ku otro, ku ta hasi teknologia na eskala chikí pa energia renovabel mas efisiente i ménos kostoso. E tipo di teknologia akí lo tabata bentahoso durante desaroyo di Wechi na 2024.
Mi a yega parada di bùs na universidat pa mi bai Willemstad bèk. Mi ke kaba e dia akí tirando un kabes na Marichi, e playa públiko den siudat. Kanando pa e pir, mi no por laga di kumpra un snèk na un di e tantísimo tiendanan pop-up den kònteiner resiklá kolorido ku ta sirbi pasapalu sukulento i kuminda krioyo kreativo dushi - bon uso di un área ku tabata malusá solamente komo lugá di parker asfaltá.
Despues di un bon landá, mi ta seka mi kurpa, limpia santu for di mi pia, bisti un flanèl i kana bai áwasa na Otrobanda pa topa amigu ku famia pa sena. Solo ta baha. Un grupo di hóben na Brionplein ta toka i kanta e kantika klásiko 'Atardi'. Mi ta sinta opservá hende pasa. Turista ta pura bolbe krusero, mucha ta hunga riba kaya, ofisinista ta topa otro pa happy hour. Mi ta kinipí mi brasa. Kaya di Otrobanda, siudat i henter Kòrsou a para bira e ambiente floresiente i bibu ku mi a soña di dje dia mi tabatin 12 aña. Algu ta interumpí mi reflekshon: gritu di mi bon amigu Yubi: "Pabien, Janchi, wèl, 74 aña! Awor sí nos ta kuminsá bira grandi, hòm."
Diskutí awe pa aktua mayan
Nos a mira kon aki 50 aña nos dia por pasa. Kisas esaki ta mustra eksaherá. Pa nos vishon, nos a studia i usa teknologia i ideanan ku ta madurá na e momentu akí òf ku ta haña grep rápidamente rònt mundu. Na 2069 nos ta spera ku esakinan ta normal. Nos ta mira e potensial ku Kòrsou tin pa kuminsá prepará e fundeshi pa adoptá teknologia ku ta mehorá nos siudat- i bidanan. Pa ora ku e siguiente generashon di sientífiko- i ingenieronan surgi, nos lo ta kapas di realisá futuro di nos soñonan.
Kon abo ta mira Kòrsou di futuro? Diskutí awe pa aktua sabí mayan!


text:
Tin ora mi ta puntra mi mes si ta destino of ta casualidad ta laga bo wak cierto situacionnan y pakico.
Un caminda den Playa, lorando un birada pa parkeer, mi ta mira un hobencita teenager ta bin di otro banda ta jora di un forma hopi desespera. Mi ta baha pa informa kico a pasa y ta compronde cu un persona riba un bicicleta a agredi e hobencita pa horta su telefon. E hobencita a bay den shock y tur e otro hobennan rond tabata hasi nan esfuerso pa jud’e den un forma of otro. Polis ta bin, ambulance ta bin pa atende e hobencita wardando pa su majornan jega.
Mi ta move di e sitio, pero e cara angustia y yorando desepera di e hobencita ta keda manera graba den mi mente y ta pop up cada biaha.
Mi ta puntra mi mes unda mas nos mucha y hobennan por ta echt safe den e Aruba actual. Majan ta dia internacional di hende muhe y mi ta puntra mi mes kico por hasi pa por garantisa no solamente nos hendenan muhe, pero tur hende grandi, mediano y chikito un Aruba unda bo por cana riba caya sin miedo pa cosnan malo pasa bo.
E potret ta di e ambulance cu a bin pa asisti e hobencita. Concientemente mi no ta pone e hobencita su cara. Ta mas importante pa nos protega privacidad di nos mucha y hobennan. Ta importante tambe pa nos hasi algo pa hendenan cu ta circula riba caja cu intencion menos bon. Nos no por keda wak e hendenan cu ta biba riba caya manera hendenan cu ta molester pa comunidad so. Pasobra si, nan ta! Pero nan ta tambe hendenan cu posibel problemanan profundo y malesa di adiccion. Y nan mester di tratamento y guia. Nos no por keda biba den un circulo vicioso di miedo y laga pa cada hende y famia busca nan propio solucion. Esaki por hasi cu mas y mas hendenan lo sera nan mes tras di e murayanan di nan cas pa evita cu algo malo pasa nan. Of loke ta pasa caba, nan ta tuma justicia den nan mes man.
Ami lo kier wak un comunidad di hendenan cu tin alegria di bida y ta comparti cu otro. Mi ta muhe y mi ta mama y mi ta stima mi pais. Y mi ta kere cu ta birando mas y mas tempo pa nos admiti cu nos pais a cambia hopi. Mi no kier bay bek na e cosnan menos bunita di pasado, pero si lo kier mira un Aruba cu ta dushi y safe pa biba.
Con dushi lo ta si nos por mira un sonrisa riba cara di nos hobennan. Un Aruba jena cu hendenan contento y felis.
Nos pais ta un pais hopi chikito y si nos tur enfoca riba e imagen aki y duna di nos parti, sigur nos por logr’e.
Na honor di nos mes y e generacion cu lo sigi nos, ban pone man na obra.
Awe, dia internacional di hende muhe, ta un bunita dia pa cuminsa!
~ Muhe, sea progresivo, independiente, respetoso, saludable y safe…
Ainda ta bati, abusa y ignora keho di muhenan rond mundo. Muhenan grandi y mucha muhenan chikito! Y ainda no tin ni programanan di prevencion, ni di discushon, ni di castigo y tratamento cu ta iguala e danjo causa na e muhe y e mucha den hopi pais!
Tin hopi felicitacion y palabra bunita tur caminda den media. ‘Pabien hende muhe! Awe ta bo dia!’ Ki poco tur e palabranan bunita aki ta cubri e realidad di majoria hende muhe rond di mundo.
E hende muhe ainda ta e simbolo cu ta dorna un auto cu e homber kier cumpra.
Ainda e muhe ta carga majoria responsabilidad ora e tata dicidi di bandona e cas di famia.
Ainda e hende muhe ta esun cu ta traha mas di 10 ora tur dia pa por cria su famia den trabounan di limpiesa y den negoshinan. Ainda e ta esun cu no por scoge pa traha menos ora pasobra cu placa no ta jega y no tin ley cu ta proteg’e.
Ainda e muhe ta esun cu nan ta wak como culpable ora e yiunan bay den mal caminda. Ke hubo di e tata cu ta cana rond como si fuera e no tin parti den e mucha cu e la juda pone na mundo?
Muhe ta manda mundo? No, muhe ta carga mundo. Mundo por juda e hende muhe ora ta dun’e su balor berdadero. Asina e por bira un muhe progresivo, independiente, respetoso, saludable y safe. Y por scoge e mundo ideal pa esunnan cu ta sigui’é.
E Kapel chikito eynan ta trece hopi recuerdo, specialmente riba diamars, e dia cu mi Mama tabata hibami eynan pa nos por resa na Dios. E olanan cu ta lora y kibra riba e barancanan cercano, ta produci un ritmo asina Sereno cu bo ta pensa ta den cielo mes bo ta. Tur esaki tabata posibel riba un simpel pida sero chikito rondona den naturalesa.
…..Sigiendo mi ruta riba mi Pais Natal y mi bario stima, ta Alto Vista mi tin cu pasa y laga un oracion chikito atras. E Kapel chikito eynan ta trece hopi recuerdo, specialmente riba diamars, e dia cu mi Mama tabata hibami eynan pa nos por resa na Dios. E olanan cu ta lora y kibra riba e barancanan cercano, ta produci un ritmo asina Sereno cu bo ta pensa ta den cielo mes bo ta. Tur esaki tabata posibel riba un simpel pida sero chikito rondona den naturalesa. Y na caminda pa Alto Vista mi ta pasa banda di Juju su cas, e homber stranjo cu nos mayornan semper a spanta nos cune y pa confronta nos miedo, tabata bay tira piedra riba dak di su cas pa un dia wak su cara mahos. Mucha ta keda mucha berdad, semper inocente y fragil, pero cu un bon educacion un dia cielo nan lo alcansa. Pero mi ta sigi …
Bunita ta ora nos ta documenta nos recuerdonan. Al Figaroa ta corda e Aruba cu e ta stima… dia cu e tabata un hoben….Les’e y gust’e! Y manda nos di bo!
Mi a lanta marduga bou di canto di Chuchubi y Trupialnan colorido. Solo mes ainda no a spierta completamente pero mirando e prome rayonan ya caba mi sa cu e dia lo ta hopi bunita. Riba e 18 di maart aki mi ta sinti cu henter Aruba kier canta su Himno … “Oh Aruba, dushi tera …”. Pero awe mi kier celebra na grandi e dia aki na mi mesun manera, bibe un rato den pasado y pa recorda mi mes bon ken mi ta. Mi ta bula den mi Chalapi e mainta ki y bay mi ta bay …
Rumbo pa West Punt caminda mi ta pasa dilanti mi Tanta su cas pa pasa pite cuminde, bise bon dia. Mi no por para y combersa paso ta Faro mi kier yega pa caba. Despues di un rato coriendo rumbo pa Faro mi ta bin topa cu Boca Catalina caminda mi primo a sinja bula for di baranca y sambuya. Poco mas a leu coriendo mi ta bin topa cu Arashi caminda mi famia ta campa tur aña y unda mi a sinja hunga domino y suta mi prome piedra sin lubida haya tambe mi prome sapato. Pero ta e punto mas ariba mi kier yega y no falta mucho mas. Unabes riba Faro para mi ta mira na mi alrededor y tur loke cu mi ta constata ta una beyeza. Mi bista ta mira laman bruto panord, Hooiberg den zuid, Hotelnan cu nan estatura espectacular cu palo di coco y palmitanan dorna. Un bista chiki mas y mi tin cu seca un lagrima.
Solo ya caba ta casi na halto pa brasa Aruba cu su rayonan y ya mi por casi tende bida cuminsa canta riba nos pida baranca y ami atrobe ta cabes abou en busca di mi sigiente aventura.
Derechito bek pa zuid mi ta pasa riba caminda di Malmok y mi ta pasa mira Antillas y mi ta recorda segunda guera mundial y con nos a wordo scapa. Poco mas na zuid mi ta pasa banda di waf di Hadicurari caminda piscadonan ta mara nan boto y e pier caminda mi a tira mi prome liña na awa. Mi nunca no a gara nada pero semper a wordo genek door di ladronchinan ferfelo. Esta un dushi tempo esey tabata.
Sigiendo mi ruta riba mi Pais Natal y mi bario stima, ta Alto Vista mi tin cu pasa y laga un oracion chikito atras. E Kapel chikito eynan ta trece hopi recuerdo, specialmente riba diamars, e dia cu mi Mama tabata hibami eynan pa nos por resa na Dios. E olanan cu ta lora y kibra riba e barancanan cercano, ta produci un ritmo asina Sereno cu bo ta pensa ta den cielo mes bo ta. Tur esaki tabata posibel riba un simpel pida sero chikito rondona den naturalesa. Y na caminda pa Alto Vista mi ta pasa banda di Juju su cas, e homber stranjo cu nos mayornan semper a spanta nos cune y pa confronta nos miedo, tabata bay tira piedra riba dak di su cas pa un dia wak su cara mahos. Mucha ta keda mucha berdad, semper inocente y fragil, pero cu un bon educacion un dia cielo nan lo alcansa. Pero mi ta sigi …
Crusando cada caminda cu mi concoce den mi planti man y pa prome cu merdia bati, ta na cas di famia mi kier ta. Mi ta pasa hole loke tin den weya den cushina cu ta temperando desde mainta trempan cual ta costabo un klap riba bo man si bo mishi sin cu nan sa. Pero ya, un cuminda crioyo no ta cos di bisa no riba 18 di maart. Sea ta Jambo, Boonchi, Banana of Kabrito stoba, tur di nan ta cos di saboria. Despues di aki bariga yen of no toch cerca mi Mama mi ta pasa pa mi Pisca hasa y pan bati. Mi mester di mi forsa riba e dia aki ya cu e ta largo y sobre todo pa loke cu un djis ta bin. Y sigur cu si e ta bin …
Despues di a recore mi bario y a mira gran parti di Noord, specialmente Misa Santa Anna y mi scol basico Aloysius, mi ta marca mi mes prepara pa core tras di e porco di Osberio pa purba gare aya na veld di Nacional. E dia a cuminsa trempan caba eynan tambe y e bista ta espectacular. Muchanan ta core, hunga y competi. Si no ta di alegria, ta un wega nan ta hungando of nan a caba di gana e premio di flie mas bunita, mas leu of esun cu a para cu mas kacho. Premio tin pa tur esnan cu ta bin competi. E ta simplemente un dia felis. Y pa caba cu e dia, gruponan di diferente bario di Noord ta bin competi pa subi e bendita palo di Seba. Y segun historia ta conta, aya na veld di Nacional, tur hende sa cu Bad Boys Club semper a gana. Competencia nunca no tabata tin pa e muchanan di Palm Beach. Un club di hobennan cu tabata Hip den nan tempo cu nan casita di palo aya Montserat den un mata na halto. Mi mes nunca no a hunga parti den nan, pero si mi a wordo ofreci mi prome shot di Palmera, nan bebida preferi.
Aruba celebrando 18 di maart, tanto cos pa recorda y tanto cos pa hasi. Mi a marca e dia y conte elaboradamente sin duna danki na ken. Y ken, ta Rufo Wever y Padu Lampe pa nos Himo bunita cu rima y composicion precioso . Y si algo ta sigur di nos Himno, ta cu nos ta e Baranca cu no tin nada pa kibre. Cu orguyo mi ta zwaai mi bandera y mira Aruba den mi. Nos tur tin nos mesun storia y di e bario cu nos lanta aden. Mira bo mes, recorda y recita …
18 di maart atrobe ta e dia cu mi kier admira mi Aruba y su hendenan cu e a cria. Un ciclo di bida y recuerdo cu no mester bay perdi. Ban engrandece awe una bes mas nos Himno y Bandera na un manera mereci!


text:
Maandelijkse archieven: september 2011
Vragen uit de samenleving over de Isla en SMOC. Wat moeten we daar mee? Beantwoorden natuurlijk. Lees daarom het interview in het Antilliaans Dagblad met Peter van Leeuwen (voorzitter SMOC): AD30sept2011.
Op DolfijnFM kunt u de reactie van Peter van Leeuwen (voorzitter SMOC) horen mbt de brief die Constancia heeft geschreven. Luistert u hier maar.
Onlangs was de rechter niet mals voor de overheid van Dushi Korsou: de overheid moet de Isla handhaven. Zo was de opdracht van de rechter aan de overheid, dit op straffe van een dwangsom van Naf. 500.000 per week. De concrete opdracht van de rechter was dat de overheid de Isla moest aanschrijven en zo geschiedde. U kunt de brief hier lezen: Kiest de overheid nu daadwerkelijk eieren voor haar geld? We zullen het zien. Daarnaast is SMOC ook erg … Lees meer
Actiecomité BASTA! doet strafrechtelijke aangifte tegen de Isla. Volgens de actiegroep is zowel de overheid van Curaçao als de raffinaderij niet van plan een einde te maken aan de milieuvervuiling waardoor dagelijks mensenlevens op het spel worden gezet. Woordvoerder Jora de Jong van BASTA! is zich ervan bewust dat het inslaan van de stafrechtelijke weg een laatste redmiddel is, maar concludeert dat alle initiatieven de afgelopen jaren – van diverse kanten – niet hebben geleid tot het stopzetten van de … Lees meer
WILLEMSTAD – Doño dje instalashonnan di refineria ta duna klaridat apsoluto riba futuro di e refineria. Esaki ta un asuntu hopi nesesario. Asina Manuel Medina, direktor general di e gigante di zeta Venezolano PdvSA, ta bisa. Wereldomroep ta publiká ku esaki ta e kontesta di Medina riba e karta ku Egdar Leito a entregá na refineria durante e marcha di protesta di 7 di mei último. E dia ei 150 persona a protestá kontra polushon di Isla bou di guia … Lees meer
Ta nesesario ku doño di e instalashonnan di refineria ta duna klaridat apsoluto riba futuro di e refineria. Esei Manuel Medina, direktor general di e gigante di zeta Venezolano PdVSA, ta bisa. Sentensianan Isla For di 2005 PdVSA tin di aber ku dos prosedura di Moveshon Medio Ambiente i un kantidat di habitante bibá bou di huma di e refineria. Di un banda ta trata di un prosedura sivil ku a kuminsá na 2006, ku sentensianan intermedio i proseduranan di … Lees meer
WILLEMSTAD.- Reakshonando riba deklarashon ku Minister Jacintha Constancia a hasi, Smoc a indiká ku nan lo sigui hasi e trabou ku gobièrnu no ta hasiendo. Smoc a duna di konosé ku nan a tuma nota di e deklarashon ku Constancia a hasi durante di un rueda di Prensa tokante di e kaso ku a wòrdu tratá den korte, Smoc versus gobièrnu. Hues a ordená ku gobièrnu pa denter di 4 siman manda un karta pa refineria Isla, indikando e violashon di … Lees meer
Er is wederom sprake van gezondheidsoverlast en wel zodanig dat er vermoedelijke sprake is van ‘acute toxiciteit’. Dat kan ook haast niet anders, want uit de voorlopige metingen blijkt dat het “10 minuten gemiddelde” voor zwaveldioxide, van de WHO, met bijna een factor 2 wordt verdubbeld. Kijk maar:
Awor ta na Rutte pa eliminá kaptividat sosial ekonómiko di e yu di Kòrsou bou di huma di Isla Resientemente gabinete Rutte a instalá e Komishon Nashonal 200 aña di Reino, pasobra denter di poko Reino Hulandes ta eksistí 200 aña. Un reino ku no ta enserá Hulanda so. Nò. Sino un reino ku tambe konosé teritorio ultramarino. Parsialmente danki na e teritorionan akí Hulanda oropeo awendia tin su libertat. Idealnan manera libertat i hustisia tin hopi balor, anto hulandesnan … Lees meer
WILLEMSTAD – Denter di kuater siman Gobièrnu di Kòrsou por eskrito mester eksigí di Refineria Isla pa stòp violashon di normanan di medio ambiente ku ta stipulá den e ordenansa di molèster. Ademas gobièrnu mester kontrolá Refineria Isla ta kumpli ku e instrukshon aki. Asina wes a dikta ayera. Den kaso ku no kumpli ku e veredikto di wes, tin un multa ku por alkansá 50 mion florin. Ku e veredikto aki ta pone un fin temporal na e konflikto … Lees meer


text:
- innerworkaruba
Bo valentino berdadero ta abo
E ta romantico kisas pa pensa cu tin un otro persona eyfo cu ta completá nos, cu ta nos mitá. Sin dje nos no por biba, ta wordo cantá den jen di cantica y ta e ilusion cu hopi di nos ta den dje of na algun punto di nos bida tabata aden. Y ora nos echt para kieto na kiko e ideanan aki di berdad ta mustra, e realidad creá ta uno unda un persona den e relacion méster di hopi cos y e otro, esun cu - no mag kies p'e - pero méster dune. Anto e saki nos ta jama amor. Pero, nos mester di un otro pa nos ta completo y feliz?
Den cierto sentido si. Interaccionnan y relacionnan di tur typo por ta arenanan unda nos por siña conose nos mes mihor. Hendenan di e forma aki por fungi como un spiel pa nos y mustra nos cosnan di nos mes, cu riba nos mes nos lo no a mira. Interaccion cu otronan pues ta sumamente importante pa nos por desaroya debidamente. Y esaki ta pasa tambe, tanten cu nos ta habrí pa mira kiko ta wordo mustra na nos mes over di nos mes, door di un otro. Y e transformacion cu ta resulta di esaki, ta haci nos sinti mas completo y feliz.
E problema ta cuminsa na e momento cu nos ta kere y spera - mastanto inconscientemente - cu un otro tey - solamente - pa jena nos. Cu nos ta pensa y tur nos actuacionnan ta den liña cu e pensamento cu e otro persona ta basicamente existi solamente pa haci nos feliz. Y esey ta receta pa desaster. Ora e persona, mastanto esun mas saludabel den e relacion, ta coi su caminda y zorg pa su mes - e otro ta sinti su mes abandoná, jaloers y rabiá. Cual riba su mes lo no ta erg, pero como e no a siña pa zorg pa su mes ora e tin e typo di dolornan aki, e ta keda warda pa e otro y demandá pa e bin cuida di dje. Y n'i maske cuanto e otro persona, banda di haci su mes feliz, tog ta purba di dun'e atencion, n'i maske con lief e por ta, e otro persona lo no hay'e suficiente. Y e nó ta suficiente, pasobra falta e atencion di e persona pa cu su mes!
No tin ningun otro hende cu tin e responsabilidad - e deber - kisas n'i e capacidad pa (siña) conocebo asina íntimamente manera bo ta desea, cu abo. No tin tampoco ningun persona cu por proveé pa bo na e manera cu abo mes por (siña) hacié. Den e realidad aki, e momento cu un otro no por tey p'abo, pasobra e tin su mes un agenda y mester take care di su mes, a lo menos ABO tey p'abo. Y tur 2 por - kies - pa tey pa otro, enves di demandá pa tey pa otro. E alternativa ta un relacion egoista unda cu un persona no mag, n'i por ta su mes, sino méster ta loke abo kier pa e ta, pa bó supuesto bienestar pues acosto di esun di dje. El a bira un posesion, y asina a perde libertad. Y esey no ta amor.
E no ta amor tampoco pasobra abo, cu kier poseé, ta kere erroneamente y ta bisando bo mes cu bo no tin e poder pa stima y cuida bo mes, pues un otro tin cu hacie. Haciendo bo mes dependiente di un otro y faltando bo mes asina ki respet. Especialmente concerniendo emocionnan nos ta faya hopi biaha den esaki sin realisa. Nos no ta kere cu nos por cuida nos mes ora nos tin dolor, y nos kier pa e otro ta nos mihor amigo of duna e cariño cu falta. Pero mientras tanto p'aden di nos, nos mes ta trata nos mes manera un ser insignificante, maltratando nos mes cu palabranan y otro cosnan ora nos ta sinti. Awch!
Pero no ta nada. Nos tur ta haci fout. Y di foutnan nos por siña. Conosiendo nos mes mihor por medio di trabao interno, nos por siña con si nos por cuida di nos mes debidamente y experiencia cu di berdad nos por. Y den un relacion cu un otro, mira nos mes pa siña cuida di nos mes. Pa asina nos no tin cu exihi nada di ningun otro persona y no méster di nan pa ta feliz. Sino ta den pleno intimidad cu nos mes. Y ora nos haya e amor y cariño for di un otro, nos curason ta "overflow" di amor y nos por acepté, pasobra nos ta reconose y no miré como algo straño. Y nos ta sinti nos mes berdaderamente mirá, cargá y stimá. Pasobra nos a mira nos mes como nos berdadero valentino. Y asina por mira e otro tambe como e gran amor cu e ta, reflehando nos nos mes como e gran amor aki tambe. For di su mes, sin ningun mester.
Cu cariño,
Juri


text:
Segun Candelaria unda cu e cana pueblo ta pidie pa “Baha Nan” mientras Endy Croes ta reacciona bisando cu unda cu e cana pueblo ta pidi pa “Cera Nan”
Parlamentario Endy Croes a baha por la goma dialuna mainta durante conferencia di prensa contra Parlamentarionan di AVP tanto Mike de Meza como Robert Candelaria. Tur esaki tabata referente na un conferencia di prensa di AVP di 2 di Augustus ultimo. Candelaria a sali ta papia un cantidad di mentira.
Endy Croes durante conferencia di prensa di Fraccion di MEP a pone Candelaria na su lugar. No obstante ta keda cuestiona integridad di e ex polis alrespecto 4 ticket cu Land Aruba a paga den juni y juli 2017 momento cu Candelaria a bin Aruba pa negosha su number riba lista y su futuro briyante cu salarionan barbaro. Endy Croes ta bolbe pidi Candelaria pa paga Land Aruba bek e 4 ticketnan di Corsou pa Aruba cual ta papia di werkbespreking mientras Candelaria no ta den servicio di gobierno.
No obstante esaki Parlamentario Endy Croes na un manera hopi cla a mustra cu documentonan y prueba con Candelaria ta manipula y gaña al estilo di AVP. Mike Eman ta train su futuro alumnonan con mester hiba un politica di mentira pa brainwash pueblo. Endy Croes ta splica cu lo keda reacciona cu prueba riba tur engaño. Mientras Candelaria a bolbe trece mentira dilanti cu gobierno te ainda no a cumpli cu promesa di 200 polis den promer 100 dia, Parlamentario Endy Croes mester a pone bek na su lugar.
Croes a reta Candelaria pa bin cu e documento unda el a lesa cu lo a priminti 200 polis den e promer 100 dia. Locual Croes ta lamenta masha hopi ta cu Candelaria hustamente ta un ex polis y ta permiti su mes wordo usa pa AVP. A priminti 200 polis den 4 aña di gobernacion unda ta prepara 50 polis pa aña den 2 seccion di dos grupo di 25 polis pa aña y pues den 4 aña lo logra 200 polis siguiendo e sistema aki cu Candelaria conoce bon bon.
Candelaria kier a chercha di Radar y Helicopter. Croes ta reacciona splicando cu el a papia cu Minister Bikker y tur ta na caminda y cu poco pasenshi Candelaria tambe lo sinti e cambio. Finalmente Candelaria a expresa cu unda e cana den pueblo, pueblo ta puntr’e ki dia ta “baha nan”. Riba esaki Parlamentario Croes a termina bisando cu e tambe ta cana e mesun camindanan cu Candelaria ta cana y unda cu Croes pasa den pueblo, pueblo ta puntr’e ki dia ta “cera nan”.


text:
Publiká riba 16 Mart 2022
Trayekto di koperashon entre Defensa Ulandes i Gobièrnu di Kòrsou
Willemstad – Dia 1 di mart último, Defensa Ulandes a inisiá e promé fase den e trayekto di formashon sosial. E trayekto akí ta forma parti di e proyekto ‘Un Komienso Nobo’. ‘Un Komienso Nobo’ ta un proyekto di Gobièrnu di Kòrsou den koperashon ku Defensa Hulandes pa brinda un oportunidat nobo na nos hóbennan entre 18 pa 24 aña ku no a kaba nan estudio òf a bini den kontakto ku hustisia.
E promé fase di e proyekto akí a inisiá na Marine Kazerne Suffisant ku un grupo piloto di 18 hóben. Den un periodo di 4 luna e hóbennan aki lo bai siña, den un konteksto militar, norma i balornan manera entre otro disiplina, outoestima, rèspèt propio, kon bira mentalmente fuerte i kon karga responsabilidat. Tantu di parti di Defensa komo Gobièrnu a apuntá lidernan den e proyekto akí tantu enkargá ku e promé i e di dos fase di e trayekto ku lo ta e asina yamá ‘Leerwerktrajekten’(LWT).
Di parti di Defensa Hulandes, e hóbennan partisipante lo pasa den un trayekto di formashon sosial i un organisashon eksterno lo ta enkargá ku e parti di e trayekto pa e hóbennan por siña un fishi di un forma práktiko, oumentá nan kapasidatnan i brinda e hóbennan un perspektiva pa futuro. Na final di e proyekto, e hóbennan lo ta prepará pa un trabou ku ta kuadra ku e nesesidatnan riba merkado laboral na Kòrsou. Durante e di dos fase, ta e intenshon pa e hóbennan regresá un biaha pa luna na Defensa pa repasá e norma i balornan ku nan a siña den fase 1.
E proyekto ‘Un Komienso Nobo’ ta keda ehekutá den kuadro di un akuerdo entre Kòrsou i Hulanda pa ku reformanan den ‘Landspakket’. Dia 1 di desèmber 2021, Konseho di Minister a akordá e plan di akshon pa e proyekto ‘Un Komienso Nobo’ i na yanüari 2022 Hulanda tambe a akordá esaki. Ministerio di Hustisia, Ministerio di Desaroyo Sosial, Labor i Bienestar, Ministerio di Enseñansa huntu ku Defensa Hulandes ta e partnernan den e proyekto aki.


text:
WILLEMSTAD — Inskripshon pa e Torneo Komersial di Liga 40 2016 a habri. Ya tur preparashon ta den full swing pa Torneo Komersial di Liga 40 2016. Esaki ta e di tres torneo Komersial ku liga 40 ta organisá. Intenshon di e torneo ta pa e hungadónan di sòftbòl den e timnan di kompania ta mas tantu huntu durante di aña.
Nos ke urgi tur kompania ku ta deseá na partisipá na e torneo aki pa inskribí mas pronto ku ta posibel.
Kompanianan ku ta interesá na forma parti di e torneo Komersial di Liga 40 2016 por inskribí via di e-mail adrès: liga_soshal_2016@outlook.com
*Menshoná nòmber di kompania, Nòmber di persona di kontakto, Number di telefòn, i e-mail adrès di e persona di kontakto. Tambe por indiká e kategoria ku e kompania ta deseá na inskribí pe.
E Kategorianan ta:
- Femenino Sosial
- Maskulino Sosial
- Maskulino Challenger
- Maskulino / Femenino kombiná COED
Suma di partisipashon ta : Nafl 250,00
Último Fecha pa Inskripshon lo ta djaweps 02 di yüni 2016
Djaweps 09 di yüni 2016 lo tin un reunion informativo pa tur tim partisipante
Torneo Komersial Liga 40 lo start djaweps 23 di yüni 2016
(Pa mas informashon por yama Sr. Gurtney Adriana na Cel. 5256638)


text:
En conexion cu Dia Internacional di Mama Tera (Earth Day) riba 22 di april 2019, Departamento di Naturalesa y Medio Ambiente (DNM) a lansa un proyecto cientifico cu participacion di nos comunidad p’asina por logra colecta data importante di nos matanan local y nan balor.
E proyecto ta encera pa hendenan sali y busca matanan cu troncon grandi cu por ta un indicacion cu e mata ey ta hopi bieu y e por tin un balor monumental tambe pa nos aki na Aruba. DNM kier compila data relaciona cu diferente mata na Aruba. Como un departamento cu ta encarga cu maneho y conseho ariba e temanan di naturalesa y medio ambiente, nos mester di bo ayudo.
Kico mester haci y cual ta e instruccionnan cu lo yuda DNM y Aruba colecta data valioso?
Locual un hende lo mester ta un cinta di midi (meetlint) na centimeter y un celular pa saca potret y subi’e riba nos website. Sali y busca un mata cu den bo opinion ta bieu den bo cura di cas, den mondi, area di campamento of areanan publico, y despues bo ta haci lo siguiente:
1) Subi riba midinosmatanan.com
2) Sigui e instruccion.
3) Yena e datos di e troncon.
4) Upload e potret (nan).
5) Duna bo posicion geografico.
6) Pa proposito di verficacion mester emiti e-mail, cual ta keda confidencial.
NM kier haya informacion tambe di unda e mata/palo ta crece. Pa esaki ta exitoso mester sigura cu ora saca e potret e ‘location settings’ ta ‘ON’. E idea no ta pa e ta un competencia pero un yamada pa participacion scientifico di parti di nos comunidad. Tur informacion ricibi manera e-mail of localidad ta permanece confidencial y no lo wordo otorga na otro persona of instancia. Por manda nos e potretnan durante henter luna di mei y juni 2019. Pa luna di juli nos lo kier duna informacion general di e data colecta. DNM lo publica e resultadonan di e matanan midi door di e comunidad segun categoria/sorto. Si ta desea haya mas informacion por yama 584-1199 of e-mail nos na info@dnmaruba.org.


text:
Recientemente DTI a tuma nota cu tin diferente “liftnan”rond di Aruba cu ta pega cu hende of tin incidentenan cu esaki.
Pa es motibo aki Dienst Technische Inspecties (DTI) ta informa e pueblo di Aruba un bez mas cu desde 1 oktober 2019 DTI acuminsa cu e uitvoering/aplicacion di e Ministriële regeling di 2 december 2015 “ Regeling Keuring liften”.
Segun art 7 di “Regeling Keuring Liften” un compania por wordo reconoci abase di peticion di Hoofd van Dienst naMinister pa reconoce es compania como un compania cu taautorisa pa keur lift.
Den e cuadro di esaki Liftinstituut Solutions Caribbean N.V. ta e compania cu a haci e peticion y a haya e autorisacion pa por keur lift bou di supervision di DTI.
Liftinstituut Solutions Caribbean N.V. conhunto cu DTI a cuminsa desde 1 oktober 2019 cu e keurmento di liftnan rond di Aruba cu a of ta wordo instala door di un compania cu ta renocipa DTI pa instala lift. E companianan cu ta oficialmente reconoci pa instala lift na Aruba ta Bopel Technical ServicesN.V. y Carel Elevators Aruba. A base di art. 3 Regeling KeuringLiften e liftnan mester wordo instala y gekeurd door di un compania cu ta reconoci.
DTI conhunto cu Liftinstituut a acerca den e periodo desde 01 oktober 2019 diferente hotelnan, companianan y negoshinan panan cuminsa e proceso pa keur nan liftnan. Por bisa cu varios a reacciona y a cuminsa e proceso di keuring y tin cu haya un periodo pa haci adaptacionnan y na final di e keuringsproces nana ricibi nan certificado.
E aña aki DTI a cuminsa pone su sticker den e liftnan pa asinausuarionan di e lift por wak cu e lift ta gekeurd door di DTI.
E pandemia desde 2020 a trece cune cu varios keuring no por a tuma lugar pa un periodo largo pero na final di 2020 a sigi esakiy den 2021 te cu awo tin keurmento cu ta tumando lugar semanalmente.
Ta responsabilidad di cada doño cu tin un lift den servicio paacerca e instancianan concerni pa cuminsa cu e proceso di keuring di nan liftnan.
Por tuma contacto cu Liftinstituut Solutions Caribbean N.V. cu
sr. Gerald Bremer na Tel :5681640.
Y por contact DTI pa mas información na Telnr:5937931(Francis Curiel) y Tel nr: 5937934 (Haime Vingal).
DTI ta enfatisa pa garantisa e seguridad di e lift pa tin esakigekeurd door di DTI y tambe ta recomenda pa tin un bon sistema di mantención di e liftnan regularmente.


text:
Na ocasion di Dia di Prensa nos ta haya e momento oportuno pa nos para keto un rato y reflexiona riba e importancia di e trabou cu prensa ta eherce. E rol importante cu prensa tin pa cu e comunidad den cua e ta funciona.
Aki na Aruba, cu nos ta bibando den un estado di derecho democratico, e rol di prensa ta hopi importante. E ta importante pasobra e libertad di expresion ta un derecho humano fundamental, cu ta para den articulo 19 di e Declaracion Universal di Derecho Humano. Cu esaki ta wordo bisa cu e medionan di comunicacion y periodistanan tin e papel clave pa garantisa transparencia y responsabilisacion (dunamento di cuenta) di autoridadnan publico y gubernamental. Importante den tur esaki ta, cu no solamente prensa tin e libertad di expresion, pero nos como ciudadano tambe por usa nos bos pa opina na un manera constructivo kico ta bay bon y kico mester di mehoracion.
Un di cuatro poder di democracia?
A base di nos structura democratico cu ta parti den 3 tipo di poder, esta e poder legislativo, e poder ehecutivo y e poder hudicial, kisas ta e momento cu nos na Aruba lo tin cu analisa y evalua e opcion cu lo por agrega un di cuatro poder, esta e poder di prensa na nos structura democratico. Cu e poder di prensa aki banda di e tresnan existente, prensa ta haya e reconocimento y lugar adecua pa su papel di contribui na e conocemento, consciencia y desaroyo di cada ciudadano. Pero tambe pone den perspectiva y cu wowonan critico e realidad di e pais.
Kico ta e mira pa futuro pa prensa local?
Mirando e desaroyonan tanto global como local, nos prensa tambe a pasa den diferente transformacion den e mundo di medio di comunicacion durante epocanan. Sinembargo, prensa na Aruba semper a sa di reinventa su mes y duna tur lo posibel di su banda. Pero a pesar di e cambionan y di sa di adapta, tin preguntanan cu ta esencial pa debati y combersa cu prensa tocante esakinan. Algun pregunta lo por ta:
- Cu e tecnologia innovativo di awendia, kico lo nos por spera di nos prensa local aki 5 pa 10 aña?
- Kico prensa mes ta opina di funda un scol di periodismo na Aruba?
- Con prensa den su totalidad ta pensa di introduci un codigo di etica di periodismo?
- Prensa local lo ta cla pa introduci y carga un ‘mediawet’?
Ta pensamentonan distinto y critico cu lo aporta na y fortifica prensa local pa sigui eherce e trabou importante cu nan ta desplegando ya pa decadanan.
Felicitacion y gradicimento
Por ultimo Hoek y demas coleganan di fraccion di MEP ta felicita prensa riba su dia y gradiciendo pa e colaboracion, critica constructrivo y sosten cu semper a sa di brinda na Parlamento di Aruba, tur instancianan y comunidad henter.


text:
E ultimo deseo di e mama di Sofia tabata pa nan strooi su shinishi na e pais na unda e la nace. Hunto cu su 4 amiga, Sofia ta dicidi pa cumpli cu e deseo di su mama y ta sali di biahe rumbo pa Colombia. E biahe cu na prome instante ta mustra di bira uno placentero, no ta bay manera plania. E amiganan ta haya nan mes confronta cu diferente reto cu ta test nan amistad y tambe nan curashi.
E obra teatral aki titula “Amiganan pa Semper” ta un obra skirbi, produci y dirigi pa Faritah Luidens. Luidens no ta un personahe desconoci den mundo di arte y teatro na Aruba. Un cantante, comediante, actriz y escritora cu tin un trayectorio artistico desde cu e tabatin apenas 17 aña di edad.
Luidens a cuminsa cu canto y despues a drenta den e mundo di teatro. Hopi ta conoce Luidens como e personahe humoristico ‘Tica Basha Abao’, pero su soño tambe tabata pa cuminsa skirbi obranan di teatro. No solamente cu e meta pa promove teatro, pero tambe pa invita otro pa sigui nan soño y asina tambe aporta na arte y cultura na Aruba. Despues di 2 aña dedicando su mes na su soño, su prome obra ‘Amiganan pa Semper’ ta cla pa presenta den luna di september.
Luidens a splica durante un conferencia di prensa cu el a skirbi e obra di teatro aki durante un aña largo. El a scoge e titulo ‘Amiganan pa Semper’ pasobra mi e ta pertenece na un grupo di amiga y esey a dun’e e idea. El a scoge Colombia pasobra e ta biaha pa Colombia constantemente y semper aki aya tin cierto cosnan cu el a pasa aden y a traves di e experiencianan aki el a haci un combinacion pa e obra.
Luidens mes ta dirigi y produci e obra aki, y como actriz e sa e importancia di un bon elenco. Un elenco cu tin alrededor di un aña practica y prepara e obra y desde comienso a dedica nan mes na e obra. E elenco ta consisti di Nilka Franka, Lilian Pieters, Amy Richards, Faridi Daou, Meredith Rafael, Edjean Semeleer, Israel Luidens y Jason Croes.
“Di mes mi no por a drumi sin pensa cu e cos ki mester bay door y mi a bisa mi kier crème de la crème. Mi a cuminsa busca esnan cu ami ta considera actornan fenomenal y esey ta e elenco cu nos tin. E ta un obra completamente diferente, e tin tur cos y p’esey mi ta bisa e ta algo completamente diferente y a bira tempo pa apoya nos mesun hendenan y nos tin actornan fenomenal riba e isla aki”, el a agrega.
Edjean Semeleer, integrante di e elenco di ‘Amiganan pa Semper’ ta conta cu e experiencia ta algo completamente diferente p’e y cu a sak’e full for di su zona di comfort. “E prome biahanan e tabata hopi incomodo pa por a haci esaki, pero pa loke mi a mira e protagonistanan desplega, mi ta haya ta fantastico. E obra mes, e forma cu el a wordo hinca den otro y bo por relaciona cu hopi di e situacionnan”, el a expresa.
El a remarca cu ‘Amiganan pa Semper’ ta un obra teatral den cual humor ta bay resalta hopi y cu e publico lo experiencia hopi tipo di emocion, manera rabia, nostalgia, pero humor ta loke mas ta bay prevalece durante obra aki.
Semeleer a sigui conta cu durante e ratonan cu e no mester actua, por a sinta disfruta di e actuacion fantastico di a protagonistanan. “Pa mi como artista ta un honor di forma parti di e obra aki. Mi ta hopi sigur cu e publico lo disfruta y sinti hopi inspira y motiva pa mira cu tin iniciativanan cu ta wordo tuma pa stimula mas teatro riba nos isla”, el a subraya.
Rayenne Hernandez, directora UNOCA, tambe tabata presente durante e conferencia di prensa y den nomber di UNOCA el a expresa cu nan ta orguyoso di por presenta y forma parti di un proyecto asina.
Hernandez a enfatisa cu hopi biaha presentacionnan, obranan teatral di afo ta haya hopi sosten di comunidad y como UNOCA nan ta kere cu e obranan local, e artistanan di Aruba tambe tin talento pa presenta na caliber internacional y esaki ta un di motibonan pakico UNIOCA a dicidi di sostene financieramente e proyecto di Faritah Luidens.
“UNOCA ta kere den desaroyo di arte, desaroyo di cultura y e parti di teatro nos a wak cu e ultimo añanan no ta ricibiendo e balor cu e merece, no ta ricibiendo e sosten di comercio y nos si ta dicidi, hunto cu algun otro partner, pa sostene e proyecto aki pa nos wak nos mesun talentonan local tambe riba escenario pa comunidad di Aruba disfruta”, el a finalisa.
E obra ‘Amiganan pa Semper’ lo tuma luga dianan 2 y 3 di september den Cas di Cultura.


text:
Noticia:
Dia 23 Juni 2011, J.N. Andrew Kleuter School a Celebra nan graduacion.
Na cual tanto studiantenan y mayornan tabata masha etusiasma pa e ocashon tan especial aki.
Tanto e muchanan y e juffrouwnan a presenta partinan special pa asina mustra na e mayornan un parti di loke e experiencia na e kleuter school ta.
Despues di esey Pr. Henriette a presenta un historia pa e muchanan, y di cual e mayornan tambe por a siña un les basta importante.
Cual ta: "Muchanan, semper tene na cuenta loke boso mayornan y lidernan ta bisa".
Despues di esey a pasa over na e ceremonia di graduacion, caminda tur e muchanan a wordu jama un pa un, pa asina ricibi nan diploma.
Y pa finalisa, tabata tin algun cosnan pa come acompaña pa un juice cu a wordu parti na final. Pa celebra e logro di e muchanan.


text:
Pluimpje pa Steven, Giselle i Ruisandro.
Willemstad — Partido Inovashon Nashonal (PIN) a tuma nota ku Kòrsou a skor number un den un sondeo di e prestigioso plataforma Bloomberg komo destinashon isleño pa trahadónan remoto i digital nomads. Esaki ta resultado direkto di e kombinashon di trabou di sirbidónan públiko eksperto di un banda i polítikonan ku oido pa progreso di otro banda..
Durante di pandemia di Covid-19 e fenómeno di traha for di distansia (for di kas) a krese barbaramente. Pa motibu di ta asotá pa e malesa di Covid-19, buskando pa bai lugánan kaminda nan ta mas “safe”, hendenan a kuminsá mobilisá for di nan pais. Kompanianan a duna nan hendenan espasio pa traha for di kas i esaki a pone ku vários a skohe pa bai un otro pais, kaminda nan tabata sinti mas seguridat i libertat.
Gobièrnu di Kòrsou a bula riba e posibilidat aki i a desaroyá un maneho pa atraé e tipo di trahadó aki pa bin keda i traha un temporada for di Kòrsou. Bou di mando di èks Minister di Ekonomia Giselle McWilliam i despues èks Minister Steven Martina, ámtenarnan i trahadónan di Ofisina di Turismo a desaroyá i implementá e programa.
PIN ta duna un pluimpje na èks Minister Martina i èks Minister McWilliam pa e echo ku publikamente nan a elogiá e ámtenarnan ku a traha riba e programa ku nan komo Minister a aprobá i sostené. Esaki ta mustra e apresio ku mester tin pa e trabounan di ámtenarnan i otronan ku hopi bia no ta risibí rekonosementu, ni atenshon. Asina mester ta!
PIN ta duna elogio tambe na e aktual Minister di Desaroyo Ekonómiko Ruisandro Cijntje pa a kontinuá ku e maneho. Ta asina só nos por logra, ora un mandatario kontinuá ku e trabounan ku a keda inisiá pa esnan anterior!


text:
SmartPass
Ku SmartPass di ABC; bo ta biaha fásil, lihé i sigur. SmartPass ta parse un tarheta di krédito. Bo ta paga riba konvoinan di ABC sin kòrda ku mester kana ku sèn kèsh.
Pasahero
E SmartPass akí ta pa tur usuario di ABC.
E tarheta ta rekerí identifikashon di kliente pa registra i e por uz’é riba tur ruta.
Mas ku ún persona por uza e tarheta na mes momentu i repetidamente te ora e saldo kaba.
65+
E SmartPass akí ta solamente pa klientenan 65 Plus.
E tarheta ta rekerí identifikashon di kliente i e por uz’é riba tur ruta.
Por uza e tarheta repetidamente te ora e saldo kaba.
E karchi akí ta personal; no ta pèrmití otro persona hasi uzo di dje.
Stap 1 Registrá
Registrashon ta nesesario tantu pa e SmartPass Pasahero komo e 65+, komo nan ta rekerí informashon di kliente.
Aktualmente registrashon ta sosodé solamente na ofisina prinsipal di ABC na Industrieterrein Buena Vista z/n di djaluna pa djabièrnè entre 07:30 - 12:00 i 13:00 pa 16:00. E persona tin ku akudí na ofisina di ABC na Buena Vista, kaminda lo tuma su datonan personal i tambe saka un potrèt. Den e kaso di un tarheta 65+ i e lo keda produsí al instante.
Stap 2 Rekargá
Pa por sigui hasi uso di e SmartPass mester rekarg’é. Aktualmente por rekargá na Terminal Punda, Terminal Otrabanda i na nos ofisina prinsipal na Buena Vista, ku un mínimo di ANG. 5,-. Pronto nos lo amplia e puntonan di rekargo, pa asina fasilitá tur usuario aún mas.
Stap 3 Pasa karchi (Swipe)
Ku e SmartPass por paga riba konvoinan di ABC sin kòrda ku mester kana ku sèn kèsh. E sistema lo retené e informashon akí den su memoria i na momentu ku pasa e tarheta dilanti e SmartPass reader na entrada serka e shofùr, e mashin mes ta lesa e informashon den e tarheta i outomátikamente e ta dedusí e balor di e kareda.
Pa registrá pa un SmartPass yena e formulario riba e pagina aki òf tuma kontakto ku nos pa mas informashon na number di telefòn 724-4222.
SPAR I TROKA ‘1 2 3 FÁSIL SERKA AUTOBUSBEDRIJF CURAÇAO!
Transporte públiko a bira mas fun, ku bo Smartpass i Fun Miles.
Bo por spar i Troka den 1 2 3 paso fásil:
1. Rekargá bo Smartpass
2. Spar i troka Fun Miles
3. Kue konvoi fásil i sigur
Miembronan di Fun Miles por tantu spar komo troka miles ora nan rekargá. Ora di spar, bo ta risibí 1 Fun Mile pa kada 2,50 ku bo ta gasta. Òf por troka Fun Miles tambe pa e montante di saldo deseá. “Ken di ku Sabí no por ta Fun?”
Kumpra bo Fun Miles na nos sentro di informashon na Punda, Otrobanda of na nos ofisina prinsipal na Buena Vista pa bo no keda afo di e fun! Pa mas informashon di e tarheta di Fun Miles, bishita nan wepsait www.funmiles.net


text:
Inskribí bo proyekto komo organisashon sosial...
Tur fundashon, kasnan di kuido, scouting, skolnan i asosiashonnan ta bini na remarke pa partisipá na CURA DOET.
Esaki ta bon chèns pa logra klara un tarea, organisá un dia ekstraordinario pa bo klientenan i reklutá boluntarionan nobo na bo organisashon. Drecha bo área di rekreo pa mucha, vèlt di bala, sali dal un paseo ku grandinan òf duna bo edifisio un man di fèrf.
Partisipá ta fásil!
Inskribí bo proyekto riba e wèpsait aki. Asina personanan ku ta interesá den bo proyekto por inskribí nan mes via di nos wèpsait pa duna un man na bo organisashon.


text:
CTB a organisá agasaho pa Jeon
Resientemente Ofisina di Turismo di Kòrsou (CTB) a organisá un agasaho pa e artista di Aruba, Jonathan Thiel mihó konosí komo Jeon ku ta kresiendo den popularidat internashonalmente. Jeon ya ta un artista konosí i hopi gustá pa algun aña kaba aki na Kòrsou. Jeon a hasi un kolaborashon ku e artista internashonal kolombiano J Balvin i kantante brasilero Anitta i a manda un saludo pa e islanan ABC den nos lenga papiamentu den e kansion ‘Machika’ ku a bira éksito number 1 riba diferente tòp mundial.
CTB a tuma e oportunidat durante Jeon su bishita na Kòrsou pa dun’e un rekonosementu pa su éksito i mustr’e ku nos ta apresiá ku el a menshoná Kòrsou den e kantika Machika. Durante e agasaho Jeon a topa ku e tim di CTB i sigur tabata un ambiente agradabel pa kompartí ku e hóben artista. CTB ta deseá Jeon tur klase di éksito den su karera musikal.


text:
Despues di reconoce cu e tabatin un relacion ilicito cu August Alsina durante un crisis breve cu Will Smith, un persona cercano na e pareha a filtra informacion na prensa tocante e affaire cu e actriz a tene cu e rapper hoben.
El a afirma cu Jada Pinkett Smith a ‘destrui’ su ex-amante, ken pa añanan a keda den silencio, y cu a haci su romance publico pa publicidad.
Na cuminsamento, e representante di e pareha di Hollywood a bisa cu e afirmacionnan di Alsina tabata ‘absolutamente falso’. Pero diabierna, Jada y Will a admiti publicamente cu nan a separa secretamente pa un tempo algun aña atras, y cu Jada a tene unr elacion amoroso cu August durante e tempo ey. Den su programa di Facebook Watch, ‘Red Table Talk’, cual tin 7.1 miyon siguido, e actriz di 48 aña di edad a revela cu el a bay den ‘un relacion’ cu e rapper, 21 aña mas jong cune, y ken el a conoce pasobra e tabata amigo di su yiu homber Jaden, pero cu no a considera esaki un ‘transgresion’ na su matrimonio pasobra e y Will tabata separa na e momento ey.
Durante un entrevista cu Angela Yee den e programa ‘The Breakfast Club’, August, di 27 aña di edad a revela cu e affaire cu el a tene cu Jada no tabata secreto. “Mi a entrega totalmente na relacion ey durante añanan di mi bida, y mi stim’e di berdad.”
Pero un actriz di Hollywood, amiga intimo di e pareha Smith, a critica e pareha bisando Page Six cu Jada ta presenta esaki awo den su programa como un ‘strategia’.
E fuente cercano a bisa: “Bo por mira August y sinti su dolor. Bo por scucha den su palabranan cu e ta purbando di bisa su berdad mientras ta protege e pareha Smith”, agregando, “Ki tipo di asesoramiento ta dunando unda el a sinti cu tabata dunando tur cos na un relacion cu a lag’e devasta y herida? Bo no a yud’e, bo a yuda destrui e.”
August a afirma cu el a dicidi di kibra su silencio unicamente pasobra e kier laga na cla cu e no ta kibra un hogar. En realidad, den su opinion, e ta esun cu a sali mas perhudica. “Mi a perde placa, amistad… Y mi ta kere ta pasobra hende no sa e berdad, pero mi no a haci nada malo”, August a insisti. “Tur esaki a destrosa mi. Probablemente tabata lo mas dificil cu a pasa den henter mi bida.”